Αυτό και αν είναι ΜΠΑΜ - Gentikoule\nΣαρρής —19/6, 13:30\nΕίμαστε στις 19 Ιουνίου και ο ΟΦΗ έχει κλείσει τα 3/4 του ρόστερ του. Απομένουν 6 – 7 προσθήκες για να ολοκληρωθεί το ρόστερ και είναι γεγονός ότι στον ΟΦΗ δεν πρόκειται να βιαστούν. Αυτή είναι μια πολύ μεγάλη κατάκτηση του οργανισμού που λέγεται ΟΦΗ. Τόσο του ποδοσφαιρικού τμήματος, όσο και της διοίκησης.\nΗ συνεργασία που υπάρχει ανάμεσα στα δύο σκέλη του ΟΦΗ και ο τρόπος με τον οποίο έχουν χειριστεί όλες τις υποθέσεις, δείχνει πως ο σύλλογος βρίσκεται στον σωστό δρόμο. Η βάση άλλωστε για να γίνει κάτι καλό τη νέα χρονιά είναι ότι διατηρήθηκε ο βασικός του κορμός. Και ομάδες που το κάνουν αυτό, σίγουρα δεν χάνουν.\nΓια εμένα προσωπικά, το παραπάνω αποτελεί το μεγάλο ΜΠΑΜ του ΟΦΗ. Παρότι η χρονιά δεν τελείωσε χωρίς προβλήματα, ο ΟΦΗ κατάφερε μεθοδικά να κρατήσει ΟΛΟΥΣ τους ποδοσφαιριστές που ήταν βασικοί καθ’ όλη την διάρκεια. Είναι η μεγάλη έκπληξη γιατί από φίλους και εχθρούς υπήρχε ανυπομονησία για να έρθει η… αποτυχία. Και υπήρξαν πολλοί που δυσαρεστήθηκαν από αυτές τις εξελίξεις. Όμως ο ΟΦΗ κατάφερε να κρατήσει όλους τους ποδοσφαιριστές του και παράλληλα να κάνει ήδη δύο μεταγραφές.\nΠλέον θα μπει το αλατοπίπερο χωρίς κανέναν απολύτως άγχος. Δύο μήνες πριν την έναρξη του πρωταθλήματος και δύο εβδομάδες πριν την “πρώτη” της νέας χρονιάς, στον ΟΦΗ πάνε με το πάσο τους αφού δεν υπάρχει κανένας λόγος βιασύνης.\nΠαίκτες υπάρχουν ένα σωρό και σίγουρα καλοί ποδοσφαιριστές πρόκειται να απασχολήσουν τον ΟΦΗ. Όχι μόνο θέλουν να έρθουν στον ΟΦΗ αλλά αρκετοί Έλληνες κάθονται στην ουρά προκειμένου να δουν αν θα χτυπήσει το τηλέφωνο τους.\nYiOFI 19/6 2:00 μμ\nΜια βδομάδα τα ίδια και τα ίδια με άλλα λόγια γράφετε…κουράζετε!\nΉ φτιάξτε τις πηγές σας να σας δίνουν καμιά πληροφορία νωρίτερα ή μη γράφετε τίποτα.\nman0s4 19/6 2:08 μμ\nΚαταρχήν αυτό είναι άποψη και όχι ρεπορτάζ. Και κατά δεύτερον χίλιες φορές να γράφουμε τα ίδια παρά να παραπλανούμε τον κόσμο με ψεύτικα ονόματα που δεν υπάρχουν καν.\nYiOFI 19/6 2:37 μμ\nΚατ’ αρχάς αν δεν έχεις κάτι να γράψεις δεν χρειάζεται να γράφεις.Επιπλέον,αυτό που αναφέρεις ως άποψή,σεβαστό,αλλά χιλιοειπωμένο.\nΓράψτε για κάτι που δεν ξέρουμε και θα μάθουμε από αυτό, κάντε καμία συνέντευξη να γνωρίσουμε και κανέναν άνθρωπο καλύτερα.\nΚαι επιτέλους αυτό το Instagram τί το διαφημίζετε αφού δεν το δουλεύετε καθόλου?\nΜε σεβασμό και καλή πρόθεση σου απαντώ.\nman0s4 19/6 8:54 μμ\nΣυζητάμε και είναι σεβαστές οι διαφωνίες. Για το instagram, έχεις απόλυτο δίκιο και απολογούμαι. Όσον αφορά τα ονόματα, μην ξεχνάς ότι στο Gentikoule διαβάσετε πρώτοι για Σωτηρίου, Κοροβέση. Και τελικά ανακοινώθηκαν και οι δύο. Λίγο υπομονή και όλα θα γίνουν.\nΜανος 19/6 3:10 μμ\nΜε την ομάδα αυτή ο υποβιβασμός είναι πριν των πυλών!!η ομάδα θέλει 6 με 7 παίχτες με εμπειρία κ παραστάσεις κατά την γνώμη μου!!!κ όχι με τους παίχτες που ακούγονται!!κ που έχουν έρθει!!!\nΜανος 19/6 3:14 μμ\nΜε την ομάδα αυτή ο υποβιβασμός είναι προ τον πυλών λέτε για 18 παίχτες που η 5 είναι της κ19 η ομάδα θέλει παίχτες έμπειρους κ με παραστάσεις από super league!!!αν δεν κάνει 6 με 7 μεταγραφές ενδεκάδας η football league είναι παλι κοντά!!!\nΝίκος 19/6 3:37 μμ\nΜανώλη, νομίζω λάθος και παραπλανητικός ο τίτλος. Όταν ακούμε για “μπαμ” το μυαλό πάει αποκλειστικά σε μεταγραφή. Εντάξει, θα πέσουν μερικά κλικ παραπάνω αλλά νομίζω κάνει κακό στην ιστοσελίδα σας. Φιλικά.\nman0s4 19/6 3:48 μμ\nΝίκο ποτέ δεν είναι παραπλανητικοί οι τίτλοι που χρησιμοποιώ. Το εξηγώ στον πρόλογο.\nVasilis4 19/6 3:44 μμ\nΕίμαι φίλαθλος (υπήρξα και οπαδός) του ΟΦΗ και εργάζομαι στο αεροδρόμιο Ηρακλείου … Σήμερα είδα κάποιον παράγοντα της ομάδας να ταξιδεύει για το εξωτερικό (Γερμανία) … Ξέροντας πως επίκειται η συνάντηση με τους παράγοντες της Ντόρτμουντ , ρώτησα αν πηγαίνει εκεί για αυτό το σκοπό … Πριν μου απαντήσει τον κάλεσαν στο τηλέφωνο, και όση ώρα περίμενα να τελειώσει άκουσα αυτά που έλεγε χωρίς να το θέλω … Κατάλαβα πως πρόκειται για κάτι περισσότερο εκτός απο συνεργασία για τις ακαδημίες με την ομάδα εκείνη … Τον ρώτησα ευθέως αν πάει να μιλήσει για επένδυση κάποιου στην ομάδα , και μου απάντησε πως ναι …. Μήπως ξέρεις εσύ κάτι φίλε Μάνο αν κάτι ψήνεται με επενδυτή απο Γερμανία μεριά ;;;\nΛευτέρης 19/6 5:17 μμ\nΔιακριτικος ο Βασίλης..\nman0s4 19/6 7:23 μμ\nΒασίλη προφανώς και αναφέρεσαι στον Κώστα Ρεπανάκη. Δεν γνωρίζω τίποτα απολύτως και δεν πιστεύω ότι υπάρχει και θέμα επενδυτή.\nΓιωργος 19/6 4:26 μμ\nΜανώλη ξέρεις πως να κερδίζεις κλικ χωρίς να παραπληροφορεις τον κόσμο. Ας κοιτάξουν λίγο αυτοί που σε κατηγορούν πόσες καθαρά ΨΕΥΤΙΚΕΣ ΕΙΔΗΣΕΙΣ παίζουν και το χειρότερο είναι ότι δεν μπορείς να ξεχωρίσεις τις πραγματικές.\nΣτα δικά μας. Δεν την φοβάμαι την ομάδα γιατί κράτησε τον ίδιο κορμό ο Παπαδόπουλος και επενδύει επιτέλους σε νέα παιδια. Οτι ακριβώς δεν γινόταν στην ομάδα εδώ και πολλά χρόνια. Κοιτάξετε πόσα ξοδεύουν οι “μεγάλοι” και τι καταφέρνουν στο τέλος. Μακάρι φετος να πάρουν ένα ματς στην Ευρωπη. Μακάρι.\nman0s4 19/6 8:57 μμ\nΓιώργο δεν θέλω να σχολιάζω τι κάνουν άλλοι. Εγώ και ας λειτουργώ εις βάρος των ΜΜΕ που εργάζομαι δεν θα παίξω με την αγωνία του κόσμου να αραδιάζω ονόματα – έτσι απλά για να έχουμε επισκεψιμότητα. Ας το κάνουν άλλοι αυτό και ο κόσμος τους κρίνει.\nΑντουαν 19/6 7:48 μμ\nΗ ομαδα φετος με αυτα τα παλικαρια χαλαλι τους να βγαζουν ματια.Φετος η ομαδα θα θυμίζει παλιές εποχές.\nsakis 19/6 8:42 μμ\nΓΝΩΡΙΖΕΙ ΚΑΝΕΙΣ ΠΟΣΟ ΕΙΝΑΙ ΤΟ ΜΠΑΤΖΕΤ ΤΗΣ ΛΑΜΙΑΣ ΚΑΙ ΤΟΥ ΑΠΟΛΛΩΝΑ ?ΣΙΓΟΥΡΑ ΘΑ ΕΧΟΥΜΕ ΤΟ ΧΑΜΗΛΟΤΕΡΟ ΜΠΑΤΖΕΤ ΦΕΤΟΣ.ΚΑΙ ΑΝ ΔΕΝ ΠΑΙΞΟΥΜΕ ΣΤΟ ΓΕΝΤΙ ΚΟΥΛΕ ΛΟΓΩ ΤΟΥΡΝΙΚΕ ΘΑ ΕΙΝΑΙ ΠΟΛΥ ΔΥΣΚΟΛΑ ΤΑ ΠΡΑΓΜΑΤΑ .\nΞΑΝΘΑΡΑΜΟΝΟ 19/6 11:41 μμ\nΜανώλη-Μανωλάκη, πολύ γελάω μαζί σου ρε φίλε, έχεις πολύ πλάκα , αλήθεια ! Ίδια πράγματα έγραφες και τότε που είχατε πέσει , το καλοκαίρι εκείνο ! Πολύ πλάκα όμως. Μανώλη-Μανωλάκη στους τρεις δανεικούς, ο ένας δώρο ! Μανώλη-Μανωλάκη…φιλάκια !\nDéndrwnasG4* 20/6 4:00 πμ\nΡε ΑΟΞ θα σε ρωτήσω κάτι αλλά σε παρακαλώ απάντησε μου με το χέρι στην καρδιά οκ!!!\nΖείς και αναπνέεις για να κατηγορείς τον ΟΦΗ αυτό είναι δεδομένο πιστεύω συμφωνείς!!!Το ερώτημα τώρα’ Αν ο ΟΦΗ εξαφανιστεί από τον ποδοσφαιρικό “χάρτη” του κόσμου ή αν ο Σαρρής κλείσει το σάϊτ αυτό,εσύ α) θα χαρείς β) θα κάνεις πάρτυ γ)θα πέσεις σε βαριά κατάθλιψη ή δ)θα αυτοκτονήσεις?!!!Εγώ πιστεύω το γ)”φιλαράκι μου” και το γιατί είναι απλούστατο,είσαι βαριά εξαρτημένος αντιοφητζής και χωρίς ΟΦΗ θα αρχίσεις τα βαριά ναρκωτικά!!!Εγώ δεν θα σε ξαναβρίσω ποτέ στον ΟΦΗ μου ελπίζω και συ να εκτιμήσεις κάτι πάνω μου και να μην ξαναδώ το όνομα μου γραμμένο χωρίς να έχω στείλει σχόλιο,εγώ οκ θα την παλέψεις?!!!Στα του ΟΦΗ μας τώρα αλάνια!!!Για ένα “μαγικό” λόγο συμφωνώ σχεδόν απόλυτα για όσους έφυγαν για όσους έμειναν αλλά και για όσους ήρθαν!!!Κοέλιο, ιδιοτελής-χέστης 2 Μονιάκης άμπαλη ντίβα 3λεάλ κρίμα που δεν έπαιζε παλιά στον ΟΦΗ 4 Πέρο ντίβα με τάσεις φυγής βλ. Απόλλωνας!!!\n5.Οικονόμου θα κριθεί φέτος 6.Μπολάκης σταθερός7.Παπαστεριανός έμπειρος 8.Κοιλιάρας Ταχύτητα πάθος ασίστ 9.Κομεσίδης αμυντικός γκολτζής10.Ντίνας σαν να λέμε ο νέος Δημήτρης Μάνος 10 γκολ 16 μάτς χρόνος που προσαρμόστηκε μηδενικός 11.Νάστος δεν τον πιστεύω 12.Αργυρόπουλος το παλεύει 13.βουό δεν πρόλαβε να δείξει την αξία του φέτος αλλά του χρόνου θα βάλει γκολάκια σε κρίσιμα μάτς βαρύ σκαρί που όταν πατάει περιοχή είναι υπέρ μας το βάρος του 14.Φαζός σταθερός-ταπεινός 15.Κούτσια ταχύτητα πάθος ασίστ 16.Σωτηρίου πρώτη μτφ. ελπίζω όνομα και πράμα για την εστία μας 17.Ποτουρίδης συγνώμη αλάνια αλλά δεν τον πιστεύω όπως και το νάστο18.Στρέζος δλδ σαν να λέμε αλουμίνκο πόρτες ρολά παράθυρα κλειστά19.Κοροβέσης θα κριθεί 20.Κυριακίδης θυμίζει πολύ τον Ζορμπά στο στύλ κτλ21.Δεληγιαννίδης μικρός για τόσο ντόρο!!!\nΔημήτρης 20/6 9:02 πμ\nΟ μέχρι στιγμής σχεδιασμός με κάνει να είμαι πολύ αισιόδοξος για τη νέα σεζόν οι παίχτες που δεν ανανέωσαν θεωρώ επειδή είχαμε μια εικόνα από το πρωτάθλημα που πέρασε σωστά έπραξε η διοίκηση στην υπόδειξη Παπαδόπουλου τους ευχαριστούμε για την προσφορά, και ένα σχόλιο για τον Βουο είναι ένας επιθετικός που δεν βάζει πολλά γκολ αλλά με τον τρόπο παιχνιδιού του και τα σωματικά προσόντα που έχει βάζει στο παιχνίδι τους πλαϊνούς χάφ και τον δέκα και μπορείς να παίρνεις μέτρα στο γήπεδο και να χτίζει επιθέσεις πάνω του αν δούμε ότι στο πρωτάθλημα που πέρασε τι έκαναν Κουτσιανικούλης, Ντίνας μπορούμε να το αντιληφθούμε.Forza ΟΜΙΛΕ!\nManos 20/6 9:05 πμ\nΔε λέω, είναι πολύ καλό που κρατήθηκαν όλοι οι παίκτες που ήθελε η ομάδα. Δεν πετάω όμως στα σύνεφα και σε καμία περίπτωση δεν μιλάμε για “μπαμ” όταν η ομάδα έχασε τον παίκτη που έβαζε την μπάλα στο πλεκτό και ο αντικαταστάτης του δεν έχει βρεθεί ακόμα. Ούτε πετάω στα σύνεφα όταν αποδεδηγμένα τα οικονομικά προβλήματα υπάρχουν ακόμα. Είμαστε σε πολύ καλό δρόμο αλλά έχουμε ακόμα δρόμο μέχρι να είναι ολοκληρωμένο το ρόστερ. Άσε δηλαδή που η προιστορία έχει δείξει ότι η ομάδα πήρε παικταράδες και μας βγήκαν παλτά!!!\nman0s4 20/6 12:50 μμ\nΜάνο ασφαλώς και ο ΟΦΗ θέλει ΣΙΓΟΥΡΑ 6-7 ποδοσφαιριστές. Αυτό δεν το συζητάμε καν και τα αυτονόητα δεν τα γράφω. Όμως είναι σημαντικό ότι ο ΟΦΗ δεν φτιάχνει ομάδα από την αρχή και δεν χάνεται η ομοιογένεια της.


Αναζητώ Γηροκόμο στην περιοχή Πειραιά-Καλλίπολη για εσωτερική απασχόληση. Πρόκειται για άτομο 53 ετών (άντρα) με νοητική στέρηση, δεν μιλάει άλλα κινείται κανονικά και δεν είναι κλινήρης. Στο σπίτι μαζί του υπάρχει η μητέρα του που τον φροντίζει ήδη και χρειαζόμαστε άτομο υποστηρικτικά. Οι υπηρεσίες που επιθυμώ είναι Μαγειρική, Σιδέρωμα, Καθάρισμα, Φαρμακευτική παρακολούθηση, Βοήθεια στο μπάνιο, στο ντύσιμο, Βοήθεια στο φαγητό, Βοήθεια στην τουαλέτα. Σκοπός μας είναι σταθερή και μακροχρόνια συνεργασία. Δίνεται 1 ρεπό την εβδομάδα τη Κυριακή. Ο άνθρωπος που μένει στο σπίτι, θα έχει το δικό του δωμάτιο εντός του σπιτιού.Η αμοιβή είναι 700€/μήνα και συζητήσιμη και εξαρτάται και από την προϋπηρεσία.


PATRINAKI: ΨΙΤ ΚΑΙ ΠΟΥ ΕΙΣΑΙ.....ΜΗΝ ΠΕΙΣ ΜΕΤΑ ΟΤΙ ΔΕΝ ΤΟ ΗΞΕΡΕΣ !!!\nΨΙΤ ΚΑΙ ΠΟΥ ΕΙΣΑΙ.....ΜΗΝ ΠΕΙΣ ΜΕΤΑ ΟΤΙ ΔΕΝ ΤΟ ΗΞΕΡΕΣ !!!\nΕμείς αυτό που θυμόμαστε είναι ότι την τελευταία φορά που ο Α.Τσίπρας ζήτησε «πολιτική λύση» από τους εταίρους της Ευρωπαϊκής Ένωσης, είχαμε ως αποτέλεσμα το… τρίτο μνημόνιο. Σύμφωνα με την κυβέρνηση, ο πρωθυπουργός Αλέξης Τσίπρας δίνει μάχη - από μάχη σε μάχη αυτό το παιδί -, για να προστατευθεί η πρώτη κατοικία και να μην προχωρήσουν οι πλειστηριασμοί που ζητούν οι εταίροι.\nΔηλαδή, ο ΣΥΡΙΖΑ και οι ΑΝΕΛ ψήφισαν την κατάσχεση της χώρας - μαζί με ΝΔ, ΠΑΣΟΚ και Ποτάμι - και τώρα δίνουν μάχη για να προστατεύσουν τους πολίτες από την κατάσχεση της πρώτης κατοικίας;\nΑν δεν πάρουμε την χώρα μας στα χέρια μας, στο επόμενο Μνημόνιο το διακύβευμα της διαπραγμάτευσης θα είναι αν οι εταίροι θα μας επιτρέψουν να ζούμε στην Ελλάδα - έστω ως πολίτες γ΄ κατηγορίας - ή αν θα πρέπει να φύγουμε από την περιουσία τους και να πάμε αλλού.


ΓΣ Περιστερίου: Κράτησε και τον Γιάννη Αγκόρτσα - Fosonline\nΓΣ Περιστερίου: Κράτησε και τον Γιάννη Αγκόρτσα\nΠαρασκευή, 11/06/2021 19:02\nΜία ακόμη ανανέωση για τον ΓΣ Περιστερίου. Η ομάδα του Κώστα Λούδη ήρθε σε συμφωνία με τον αμυντικό Γιάννη Αγκόρτσα.\nΟΓιάννης Αγκόρτσας για τέταρτη σερί σεζόν στον ΓΣ Περιστερίου. Μία ακόμη ανανέωση για την ομάδα του Κώστας Λούδη.\n«Στο Περιστέρι θα συνεχίσει για τέταρτη σερί σεζόν ο Γιάννης Αγκόρτσας. Ο κεντρικός αμυντικός της ομάδας υδατοσφαίρισης των «κυανοκιτρίνων» συμφώνησε με τη διοίκηση και ανανέωσε τη συνεργασία του με τον Σύλλογο» αναφέρει στην ανακοίνωση που εξέδωσε ο ΓΣ Περιστερίου.\nΓια τις προσωπικές του φιλοδοξίες, υπογράμμισε: «Προσωπικά για μένα είναι μία ευκαιρία να εξελιχθώ σαν παίκτης και να βοηθήσω την ομάδα στις υποχρεώσεις της στο πρωτάθλημα, το κύπελλο και την Ευρώπη».


Εδώ και 14 χρόνια ζει κλεισμένη σε ένα γυάλινο κλουβί! (video) | E-Daily.gr\nΑπαγορεύεται να έχει οποιαδήποτε σχέση με τον έξω κόσμο\nΔημοσίευση 3/4/2018 | 17:28\nΗ 53χρονη Juana Munoz από την πόλη Κάδιθ της Ισπανίας ζει σε ένα ειδικά κατασκευασμένο γυάλινο κλουβί τα τελευταία 14 χρόνια. Και μπορεί αυτό να μοιάζει με τη φυλακή της, όμως την προστατεύει από οτιδήποτε μπορεί να τη σκοτώσει στον έξω κόσμο.\nΑφού διαγνώστηκε με τέσσερις πολύ απειλητικές για τη ζωή της ασθένειες - πολλαπλή χημική ευαισθησία (MCS), ινομυαλγία, σύνδρομο χρόνιας κόπωσης και ηλεκτροευαισθησία, η άτυχη γυναίκα δεν μπορούσε να κάνει τίποτα άλλο πέρα από το να απομονώσει τον εαυτό της σε ένα γυάλινο κελί 25 μέτρων. Αν θέλει να βγει από εκεί πρέπει να ακολουθεί κάθε φορά ένα απαιτητικό πρωτόκολλο, ενώ το ίδιο ισχύει και για όποιον θελήσει να την επισκεφθεί, αφού πρέπει πρώτα να κάνει ένα ντους με διάφορα χημικά για απολύμανση και έπειτα να φορέσει μόνο 100% βαμβακερά ρούχα.\nΤο χειρότερο σε όλη την ιστορία, είναι το ότι η οικογένεια της δε μπορεί να την αγγίξει και να την αγκαλιάσει, καθώς αυτές οι κινήσεις θέτουν σε κίνδυνο της υγεία της 53χρονης. Πιο συγκεκριμένα, τα παιδιά της Juana μπορούν να την αγκαλιάσουν μόνο δυο φορές το χρόνο και αφού κάνουν μια πολυήμερη προετοιμασία.\nΌπως δηλώνει η ίδια, όλα ξεκίνησαν 29 χρόνια πριν, αφού ο άντρας της φύτεψε κάτι περίεργες πατάτες στον κήπο τους. Θυμάται ότι από τη στιγμή που της άγγιξε, πρήστηκαν τα μάτια και τα χείλη της και έπρεπε να μεταφερθεί αμέσως σε γιατρό. Μέχρι να φτάσει στο νοσοκομείο είχε πρηστεί ολόκληρο το σώμα της και έμοιαζε με τέρας. Οι γιατροί τις έδωσαν ένα σωρό κορτιζονούχα φάρμακα για να καταστείλουν την κατάσταση της και μπορεί να το πρήξιμο να έφυγε, όμως από εκεί και έπειτα, κάθε φορά που εκείνη ερχόταν σε επαφή με χημικά, βίωνε συμπτώματα όπως ο εμετός, η κούραση, οι δερματολογικοί ερεθισμοί, η ασφυξία και πολλές άλλες αλλεργικές αντιδράσεις.\nΗ Juana υποστηρίζει ότι οι βλαβερές πατάτες είχαν ψεκαστεί με ένα παρασιτοκτόνο, το οποίο είχε αποσυρθεί από την αγορά λίγα χρόνια πριν πάθει την πρώτη της κρίση από χημικά. Είναι σίγουρη ότι αυτό το παρασιτοκτόνο ευθύνεται για τα θέματα που αντιμετωπίζει όλο αυτά τα χρόνια, όμως δεν θέλει να αποκαλύψει το όνομα του γιατί δεν θέλει να έχει μπλεξίματα με το νόμο. Το μόνο που θέλει, είναι να μπορεί να αγκαλιάσει την οικογένεια της ξανά, χωρίς φόβο.\nΌσο ο χρόνος περνούσε, η γυναίκα διαγνώστηκε με ινομυαλγία και σύνδρομο χρόνιας κόπωσης, ασθένειες που την ανάγκασαν να ζει μέσα στο γυάλινο κλουβί, που έχει θέα στον κήπο της. Βέβαια αυτή, αναμένει τη μέρα που θα καταφέρει και πάλι να επιστρέψει στην παλιά της ζωή.\nΟ σύζυγος της, ο οποίος είναι και ο νοσοκόμος της, καλλιεργεί βιολογικά προϊόντα στον κήπο τους, τα οποί αποτελούν το διαιτολόγιο της Juana. Επιπλέον, λόγω της πολλαπλής χημικής ευαισθησίας που έχει, η ίδια μπορεί να αφήσει το κλουβί της μόνο μια φορά το χρόνο και αυτό επειδή πρέπει, για να κάνει εξετάσεις και άλλα τέτοια ιατρικά.\nΜυϊκοί πόνοι, ασφυξία, δερματοπάθειες και αίσθημα κούρασης είναι μόνο μερικά από τα καθημερινά προβλήματα της 53χρονης, η οποία παρόλα αυτά, βρίσκει τη δύναμη και συνεχίζει να παλεύει για τη ζωή της, ενώ ένας από τους στόχους της είναι να αυξήσει την ενημέρωση γύρω από την πάθηση της πολλαπλής χημικής ευαισθησίας και να βοηθήσει όσους αντιμετωπίζουν αυτό το πρόβλημα υγείας. Για αυτό και δημιούργησε την εκστρατεία El Abrazo (Η Αγκαλιά), στόχος της οποίας είναι η κατασκευή μιας ειδικής μάσκας αναπνοής, που θα βοηθήσει τους ανθρώπους με αυτήν την ασθένεια να αγκαλιάσουν ξανά τα αγαπημένα τους πρόσωπα.\nΚαι αν και οι περισσότερο θωρούν τη φυσική επαφή κάτι δεδομένο, η περίπτωση της Juana αποδεικνύει ότι πρέπει να είμαστε χαρούμενοι με τις λεπτομέρειες της ζωής, γιατί στο τέλος, αυτές είναι που μετράνε. Δυστυχώς για την ίδια, όπως δείχνουν τα στοιχεία μέχρι στιγμής, δεν θα καταφέρει να αγγίξει ποτέ το ερχόμενο εγγόνι της.\nTAGS Juana Munoz γυάλινο κλουβί Αγκαλιά\nΠοιος ανακάλυψε το μηδέν;\nΥπάρχει μια κίνηση στο ποδόσφαιρο που πρέπει να πάρει το όνομα του


Ζουν ανάμεσά μας, της Ματίνας Ράπτη-Μιληλή - iporta.gr\nΜατίνα Ράπτη-Μιληλή / 18 Ιουλίου 2019 / No Comment\n«Η περιέργεια σκότωσε την γάτα». Ποιος άραγε το σκέφτηκε αυτό και μας το κόλλησε; Αμερικανιά καραμπινάτη, σίγουρα και εμένα πάντα μου φέρνει στο μυαλό μιά κεραμιδόγατα με χωμένο το κεφάλι σε μια μηχανή του γκαζόν, σε ένα κόφτη ζαμπόν, στην εξάτμιση μιάς νταλίκας… Καημένη γατούλα.\nΚαι μετά σκέφτομαι ανθρώπους. Ανθρώπους που δεν είναι καθόλου ¨γάτες¨, που είναι μάλλον το αντίθετο μιάς πανέξυπνης χαριτωμένης γάτας. Ανθρώπους που έχουν μάθει, Κύριος είδε από πού, να είναι ένα τσικ κομματάκι πιό περίεργοι από τον μέσο όρο. Ανεξήγητα αδιάκριτοι, αθεράπευτα κουτσομπόληδες και ναι, ζουν ανάμεσά μας!!\nΣας τρόμαξα; Συγγνώμη, δεν το ήθελα. Αν και το να σε τρομάζουν τέτοιοι άνθρωποι έχει να κάνει με την δόση χιούμορ που έχει ο καθένας μας για να μπορέσει να ανταποκριθεί σωστά σε ερωτήσεις του τύπου: «Και πόσα χρήματα βγάζεις τον μήνα; Γιατί δεν παντρεύτηκες ακόμα; Γιατί δεν έκανες παιδί, γιατί έχεις ένα μόνο, πότε θα κάνεις τρίτο, πώς τα βγάζετε πέρα; Δουλεύει ο γαμπρός σου, ο αδερφός σου, ο πατέρας σου, πού, πόσο καιρό, πόσα δίνετε για ενοίκιο, πότε θα πάτε διακοπές, πού θα πάτε διακοπές, με ποιους θα πάτε διακοπές, τι ψηφίζεις, τι ψηφίζει ο άντρας σου, γιατί χώρισες, γιατί χώρισε η ξαδέρφη σου, τι θα κάνει το παιδί σου μετά τις σπουδές του, γιατί δεν αλλάζετε αυτοκίνητο, γιατί αλλάξατε αυτοκίνητο, πόσα κιλά είσαι, γιατί δεν μπορείς να αδυνατίσεις, γιατί αδυνάτισες τόσο…» Αυτή η λίστα δεν έχει τέλος. ΠΑΝΤΑ μα πάντα ένα θέμα δικό σου θα τους απασχολεί και θα τους κάνει να χαμογελούν σατανικά κάθε φορά που σε ρωτάνε κάτι, οτιδήποτε, από ειλικρινές ενδιαφέρον πάντα.\nΚι όλα αυτά από κάποιον που τον έχεις συναντήσει… δέκα φορές στην ζωή σου; Άντε κι άλλες δέκα όταν ήσουνα μωρό και φυσικά δεν το θυμάσαι αλλά αυτοί σε θυμούνται!\nΓιατί οι ερωτήσεις ειλικρινούς ενδιαφέροντος ξεχωρίζουν…και αφήστε που οι άνθρωποι που σε νοιάζονται πραγματικά είναι κι αυτοί που ρωτάνε τα λιγότερα. Κι όταν ρωτάνε είναι γιατί εσύ τους έδωσες το πράσινο φως και ξέρεις πως θα χαρούν στην χαρά σου και θα λυπηθούν στην λύπη σου. Αληθινά και όχι για να ικανοποιήσουν την κενότητά τους.\nΗ σωστή και έξυπνη απάντηση σε μιά τέτοια αδιάκριτη ερώτηση είναι να ρωτήσεις γιατί. Γιατί ρωτάτε καλή μου κυρία; Τί σας ενδιαφέρει εσάς καλέ μου κύριε το οικονομικό πρόγραμμα του δικού μου σπιτιού, η οικογενειακή μου κατάσταση, ο επαγγελματικός μου προσδιορισμός;\nΑλλά κανείς δεν έχει τολμήσει ποτέ να απαντήσει με τέτοιον τρόπο γιατί παραδόξως κάτι τέτοιο θα θεωρηθεί αγένεια εκ μέρους της αδιάκριτης ή του αδιάκριτου, που σε έφερε εξ αρχής στην δυσάρεστη θέση να πρέπει να σπας το κεφάλι σου για να απαντήσεις σε κάτι που δεν θα έπρεπε καν να έχει ειπωθεί!\nΑδιακρισία – Αγένεια…συνήθως 1-0.\nΜην σκάτε, μην τρομάζετε και προπαντός μην μου στεναχωριέστε. Ζουν ανάμεσά μας και θα ζουν ανάμεσά μας μέχρι να παγώσει η κόλαση…να γίνουν γρανίτες φράουλα και να ησυχάσουμε. Αλλά μέχρι τότε δοκιμάστε το ¨γιατί;¨\nΓιατί; Γιατί μπορείτε…\nΚαλό διακριτικό καλοκαίρι να έχουμε…κι ας βρέχει .\nΤουλάχιστον βρέχει διακριτικά.


Στο Κατάρ παίζουν και μπάσκετ! - www.12sports.gr\n08:14 | Δευ 11 Αυγ, 2014\nΕκτύπωση θέματος  2948 αναγνώσεις\nΠολλοί θα απόρησαν μαθαίνοντας και βλέποντας την Εθνική ομάδα του Κατάρ στους παμπαίδες να βρίσκεται στη Ρόδο… «Τι δουλειά έχουν οι μικροί αθλητές μίας άσημης μπασκετικά χώρας στην Ελλάδα και συγκεκριμένα στο νησί μας», θα είπαν και με το δίκιο τους. Βλέπετε το Κατάρ δεν φημίζεται για τη μπασκετική και κατ επέκταση την αθλητική δραστηριότητα, αλλά είναι περισσότερο γνωστό για τα κοιτάσματα πετρελαίου και γενικότερα για το υψηλό κατά κεφαλή εισόδημα της. Εμείς όμως θέλαμε να ψάξουμε τα βαθύτερα αίτια που οδήγησαν την Εθνική ομάδα παμπαίδων του Κατάρ να βρίσκεται στη Ρόδο εδώ και λίγες μέρες και έτσι μιλήσαμε για αρκετή ώρα με τον προπονητή της ομάδας, τον… Έλληνα Παναγιώτη Φωτεινάκη. Τι δουλειά έχει ένας συμπατριώτης μας στην Εθνική ομάδα μπάσκετ του Κατάρ, αναρωτηθήκαμε και ο ίδιος φρόντισε να μας απαντήσει σε όλα μας τα πολλά ερωτήματα σχετικά με την παρουσία των 14χρονων και 15χρονων αθλητών στη Ρόδο.\nΑς πάρουμε όμως τα πράγματα από την αρχή, αφού η ιστορία είναι και πολύ ενδιαφέρουσα και αναλύει πολλά πράγματα και πτυχές για το μπάσκετ του Κατάρ, που προφανώς δεν τα γνωρίζουν οι περισσότεροι Έλληνες. Καταρχήν η παρουσία της Εθνικής ομάδας του Κατάρ στη Ρόδο οφείλεται στον… Μιχάλη Κουταλιανό. Ναι, στον προπονητή της ανδρικής ομάδας μπάσκετ της Κ.Α.Ε. Κολοσσός. Ο 37χρονος τεχνικός στα χρόνια των σπουδών του στα Τ.Ε.Φ.Α.Α. Κομοτηνής ήταν στην ίδια σχολή με τον Καλαματιανό νυν προπονητή της Εθνικής ομάδας του Κατάρ Παναγιώτη Φωτεινάκη. Από τότε λοιπόν μέχρι και τώρα οι δυο τους έχουν διατηρήσει επαφές και έχουν άριστες σχέσεις. Δεν ήταν λοιπόν δύσκολο, από τη στιγμή που υπήρχαν οι… γέφυρες επικοινωνίας να έρθει το Κατάρ στη Ρόδο για προετοιμασία και φιλικά παιχνίδια. Και κάπως έτσι ξεκινάει η ιστορία για το μακρινό ταξίδι της Εθνικής ομάδας του Κατάρ στο νησί μας.\nΟ ΠΑΝΑΓΙΩΤΗΣ ΦΩΤΕΙΝΑΚΗΣ\nΟ Παναγιώτης Φωτεινάκης γεννήθηκε στην Κορώνη Μεσσηνίας. Μετακόμισε το 1994 στην Κομοτηνή για να σπουδάσει στα ΤΕΦΑΑ. Ως προπονητής ξεκίνησε την καριέρα του το 1998 ως προπονητής της Α.Ε.Κ. Κορώνη 90. Στην συνέχεια και για 12 συναπτά χρόνια ήταν προπονητής στον Γ.Α.Σ. Κομοτηνή αναλαμβάνοντας κατά καιρούς πολλά προπονητικά πόστα στον σύλλογο όπως προπονητής του ανδρικού τμήματος (2003 και 2005 στη Γ’ Εθνική και το 2009 στη Β’ Εθνική), του παιδικού (2000, 2006-2008), του εφηβικού (2001-2003, 2006-2008, 2010) και υπεύθυνος Ακαδημιών του συλλόγου (2004-2007 και 2010-12). Παράλληλα έχει διατελέσει προπονητής κορασίδων του κλιμακίου Θράκης και προπονητής Ροδόπης στα αναπτυξιακά προγράμματα της Ε.Ο.Κ.\nΟΛΕΣ ΟΙ… ΦΥΛΕΣ!\nΗ Εθνική ομάδα του Κατάρ δέχθηκε πρόθυμα να ταξιδέψει στο νησί (άλλωστε τα μόνα προβλήματα που δεν αντιμετωπίζει αυτή η χώρα είναι τα… οικονομικά») και η αποστολή του διαμένει στο ξενοδοχείο Sheraton, ενώ οι αθλητές προπονούνται κάθε μέρα στο «Βενετόκλειο». Ρίχνοντας μία ματιά στο προπονητικό και τεχνικό επιτελείο του Κατάρ, εύκολα μπορεί να διακρίνει κανείς πολλές εθνικότητες. Ο προπονητής (σ.σ. Παναγιώτης Φωτεινάκης) είναι Έλληνας, ο οποίος δουλεύει για πρώτη χρονιά φέτος στο Κατάρ, με στόχο να φτιάξει κάτι καλό και να αναπτύξει τις μνπασκετικές υποδομές της χώρας. Ο άμεσος συνεργάτης του είναι ένας πανύψηλος Σουδανός (με ύψος 2.10), ο οποίος έχει πολιτογραφηθεί… Καταρινός και μάλιστα έπαιζε επί σειρά ετών στην Εθνική ομάδα. Ο φροντιστής είναι Ινδός, ενώ οι γενικός αρχηγός και μάνατζερ ουσιαστικά της ομάδας, ο Ταλάλ είναι ένας πάμπλουτος επιχειρηματίας στη χώρα του.\nΚαι πάμε τώρα στο ρόστερ της ομάδας… Οι 9 από τους 12 αθλητές είναι από το Κατάρ, ωστόσο υπάρχουν και τρεις πιτσιρικάδες, οι οποίοι είναι Βόσνιοι και προσπαθούν να αποκτήσουν την υπηκοότητα ώστε να παίξουν στο κύπελλο του Κόλπου με την Εθνική ομάδα του Κατάρ. Πρόκειται για τρεις θηριώδεις 14χρονους, οι οποίοι ξεχωρίζουν αισθητά, αλλά θέλουν ακόμη πολλή δουλειά μέχρι να φτάσουν στο επιθυμητό επίπεδο, όπως παραδέχεται και ο Παναγιώτης Φωτεινάκης. Ο ίδιος πάντως φρόντισε να μας εξηγήσει ότι είναι η πρώτη φορά που η Εθνική παμπαίδων αποτελείται από τόσα πολλά παιδιά που κατάγονται από τη Ντόχα του Κατάρ.\nΣΤΟ ΚΥΠΕΛΛΟΥ ΤΟΥ… ΚΟΛΠΟΥ\nΤι δουλειά όμως έχει στη Ρόδο η Εθνική ομάδα παμπαίδων του Κατάρ; Μας λύθηκε και αυτή η απορία. Διαβάστε παρακάτω και θα καταλάβετε. Η Εθνική ομάδα του Κατάρ σ’ ένα μήνα περίπου από τώρα θα αγωνιστεί στο κύπελλο του Κόλπου, όπου θα αντιμετωπίσει το Μπαχρέιν, το Ομάν, το Κουβέιτ, τα Ηνωμένα Αραβικά Εμιράτα και τη Σαουδική Αραβία. Οι πιθανότητες για την πρωτιά δεν είναι πολλές, ωστόσο οι Καταρινοί είναι αποφασισμένοι να παλέψουν μέχρι το τέλος, αφού υπάρχουν σημάδια βελτίωσης. Όπως καταλαβαίνετε το χρήμα δεν λείπει είτε από την ομοσπονδία είτε από την πολιτεία, ωστόσο είναι φανερό ότι το μπάσκετ δεν συγκαταλέγεται πρώτο στις προτιμήσεις των κατοίκων της Ντόχας, όπως λέει και ο Παναγιώτης Φωτεινάκης, ο οποίος δεν το σκέφτηκε και πολύ για να μετακομίσει στο Κατάρ.\nΗ ΕΛΛΗΝΙΚΗ…. ΠΑΡΟΙΚΙΑ\nΟ Παναγιώτης Φωτεινάκης δεν είναι όμως ο μόνος Έλληνας που κατοικεί πλέον στο Κατάρ. Βλέπετε η σχολή των Ελλήνων προπονητών είναι πλέον γνωστή και έτσι το μπασκετικό… παρεάκι είναι πλέον πολύ μεγάλο στη Ντόχα. Να ξεκινήσουμε φυσικά με τον «δικό μας», τον Βασίλη Φραγκιά, ο οποίος είναι προπονητής στην Εθνική ομάδα ανδρών του Κατάρ. Ο επί σειρά ετών προπονητής του Κολοσσού πήρε ξανά την απόφαση να ξενιτευτεί και έτσι μετά την Ουκρανία, δηλώνει κάτοικος του Κατάρ, χιλιάδες χιλιόμετρα μακριά από το σπίτι του στην Αθήνα. Σε ομάδες της Ντόχα όμως ζουν και εργάζονται πλέον ο Στέργιος Κουφός και ο Θανάσης Γιαπλές. Βλέπετε η οικονομική κρίση έχει οδηγήσει πολλούς προπονητές στην απόφαση να ξενιτευτούν και να βρουν μια καλή δουλειά. Στη Ντόχα λοιπόν υπάρχει το… ελληνικό παρεάκι (Φραγκιάς, Κουφός, Γιαπλές, Φωτεινάκης) και δεν αποκλείεται αυτό να μεγαλώσει. Τουλάχιστον εκεί στη μακρινή ξενιτιά, οι Έλληνες προπονητές δεν είναι μόνοι τους…\nΤΟ ΜΠΑΣΚΕΤ ΣΤΟ ΚΑΤΑΡ\nΜε βάση τα λεγόμενα του Παναγιώτη Φωτεινάκη, το μπάσκετ δεν είναι καν… δεύτερο στις προτιμήσεις των κατοίκων του. Πρώτο έρχεται το ποδόσφαιρο, ενώ σύμφωνα με τον Καλαματιανό τεχνικό το μπάσκετ πρέπει να καταλαμβάνει την 4η ή την 5η θέση στις προτιμήσεις των Καταρινών. Στην Εθνική ομάδα του Κατάρ, στην οποία προπονητής είναι ο Βασίλης Φραγκιάς όλοι οι αθλητές αγωνίζονται στο εγχώριο πρωτάθλημα (Αλ Ραϊάν Αλ Αράμπι, Αλ Σαντ, Αλ Τζαϊς), με εξαίρεση τον 33χρονο Αμερικανό (με διαβατήριο του Κατάρ) Τζαρβίς Χάγιες, ο οποίος παίζει στο Ισραήλ με Ελιζούρ Ασκελόν. Στη μεγάλη κατηγορία του μπάσκετ στο Κατάρ παίζουν τώρα 10 ομάδες, ενώ πρωταθλήτρια φέτος αναδείχθηκε η Αλ Ραιάν. Σύμφωνα με το νόμο κάθε ομάδα μπορεί να έχει στο ρόστερ της τέσσερις ξένους παίκτες, εκ των οποίων όμως μέχρι και τρεις μπορούν να παίζουν στην ίδια πεντάδα.\nΠΛΗΡΟΦΟΡΙΕΣ ΓΙΑ ΤΟ ΚΑΤΑΡ\nΤο κράτος του Κατάρ είναι ένα ανεξάρτητο εμιράτο της Μέσης Ανατολής, που καταλαμβάνει τη χερσόνησο Κατάρ, επί της ανατολικής ακτής της Σαουδικής Αραβίας στον Περσικό Κόλπο Έχει έκταση 11.437 km² και πληθυσμό (154η στον κόσμο) 833.285 κατοίκους, σύμφωνα με εκτιμήσεις του 2009. Πλούσιο σε πετρελαιοπηγές, έχει ένα από τα υψηλότερα κατά κεφαλή εισοδήματα στον κόσμο. Το όνομα, (Qatara), πιστεύεται ότι αναφέρεται στη πόλη της Zubara, ένα σημαντικό εμπορικό λιμάνι στην περιοχή κατά την αρχαιότητα. Το Κατάρ αναγνωρίσθηκε ως ανεξάρτητο κράτος στις 3 Σεπτεμβρίου του 1971, ως καταληκτική ημερομηνία της από 3 Νοεμβρίου 1916 διμερούς συνθήκης φιλίας μεταξύ Ηνωμένου Βασιλείου και Κατάρ. Το 1983 μόνο το 20% του πληθυσμού ήταν Καταρινοί, οι υπόλοιποι ήταν από τη Σαουδική Αραβία, το Πακιστάν και το Ιράν. Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2013 τα 78,24 χρόνια (76,27 χρόνια οι άνδρες και 80,25 οι γυναίκες). Πρωτεύουσα και κυριότερος λιμένας της χώρας είναι η Ντόχα (Doha). Άλλες πόλεις είναι το Ντούκχαν (Dukhan), που αποτελεί το κέντρο της πετρελαϊκής παραγωγής, το Ουμ Σαΐντ (Umm Said), όπου βρίσκονται και τα μεγάλα διυλιστήρια, γνωστότατος λιμένας εξαγωγής - φόρτωσης δεξαμενόπλοιων, καθώς και οι Γουάκρα (Wakra), Αλ Χουρ (Al Khour) και Ουμ Μπαμπ (Umm Bab), όλες πρώην οάσεις που εξελίχθηκαν σε πόλεις. Η χώρα έχει απόλυτη μοναρχία με αρχηγό κράτους τον Εμίρη του Κατάρ. Από τις 25 Ιουνίου του 2013 στο αξίωμα αυτό τελεί ο Ταμίμ μπιν Χαμάντ αλ-Θανί, μετά την ειρηνική παράδοση της εξουσίας από τον πατέρα του, Χαμάντ μπιν Χαλίφα. Αρχηγός κυβερνήσεως είναι ο πρωθυπουργός Αμπντάλα μπιν Νασέρ αλ Χαλίφα Αλ Θανί από τις 26 Ιουνίου του 2013. Το δικαίωμα ψήφου χορηγείται στα άτομα ηλικίας 18 ετών και άνω. Το Σύνταγμα τέθηκε σε ισχύ στις 9 Ιουνίου του 2005, αφού πρώτα εγκρίθηκε σε δημοψήφισμα στις 29 Απριλίου του 2003 και έλαβε την έγκριση του εμίρη στις 8 Ιουνίου του 2004. Οι πρώτες εκλογές για τοπικό συμβούλιο διενεργήθηκαν το 1999.\nΤο Κατάρ ήταν επίσης ένα από τα πρώτα μέλη του ΟΠΕΚ και ιδρυτικό μέλος του Συμβουλίου Συνεργασίας του Κόλπου. Είναι μέλος του Αραβικού Συνδέσμου. Η χώρα δεν έχει αποδεχθεί την υποχρεωτική δικαιοδοσία του Διεθνούς Δικαστηρίου. Το Κατάρ φιλοξενεί την αμερικανική βάση Al Udeid Air Base, το οποίο λειτουργεί ως κομβικό σημείο για όλες τις αμερικανικές αεροπορικές δραστηριότητες στον Κόλπο. Το Κατάρ έχει διμερείς σχέσεις με πολλές ξένες χώρες. Επέτρεψε στις αμερικανικές δυνάμεις να χρησιμοποιήσουν την αεροπορική βάση για να στείλει προμήθειες προς το Ιράκ και το Αφγανιστάν.\nΤο Κατάρ υπέγραψε συμφωνία αμυντικής συνεργασίας με τη Σαουδική Αραβία, με την οποία μοιράζεται το μεγαλύτερο ενιαίο μη συναφή τομέα του φυσικού αερίου στον κόσμο. Οι σχέσεις του, με το Μπαχρέιν και τα Ηνωμένα Αραβικά Εμιράτα είναι τεταμένες, λόγω της θεωρούμενης εγγύτητας μεταξύ της κυβέρνησης του Κατάρ και της Μουσουλμανικής Αδελφότητας. Το Κατάρ έχει φιλοξενήσει ακαδημαϊκά, θρησκευτικά, πολιτικά και οικονομικά συνέδρια. Το Κατάρ διατηρεί μια μικρή στρατιωτική δύναμη περίπου 11.800 ανδρών, συμπεριλαμβανομένου του στρατού, του ναυτικού και της αεροπορίας. Το 2008 το Κατάρ πέρασε τα 2.355 εκατομμύρια αμερικανικού δολαρίου στις στρατιωτικές δαπάνες, το 2,3% του ακαθάριστου εγχώριου προϊόντος. Οι ειδικές δυνάμεις του Κατάρ έχουν εκπαιδευτεί από τη Γαλλία και άλλες δυτικές χώρες, και πιστεύεται ότι έχουν σημαντικές δεξιότητες. Βοήθησαν επίσης τους αντάρτες της Λιβύης κατά τη διάρκεια της μάχης της Τρίπολης το 2011.


Κουβέρτα Βελουτέ Αγκαλιάς Morven Dooky G82\nΚωδικός: G.500872 G.500872\nΒρεφική βελουτέ κουβέρτα από την εταιρεία Morven σε εκρού χρώμα και επιλογή ανάμεσα σε χρυσό και ασημί πουά. Κατασκευασμένη από 100% microfiber βάρους 500γραμ./τ.μ. που την καθιστά ιδανικό χειμωνιάτικο σκέπασμα. Αξεπέραστη ποιότητα και όμορφα σχέδια, με υπογραφή Ισπανικής κατασκευής. Συσκευασία κουτί.\nΕπιλεξτε Χρωμα ΧΡΥΣΟ ΑΣΗΜΙ


6 Key Men’s Swimwear Trends για την άνοιξη / καλοκαίρι του 2021 - Ανδρικές Τάσεις Μόδας\n6 Key Men’s Swimwear Trends για την άνοιξη / καλοκαίρι του 2021\nΟ έλεγχος των τάσεων της μόδας στα καθημερινά ρούχα μπορεί να είναι αρκετά δύσκολος, αλλά όταν θεωρείτε ότι είναι μόνο ένα τετραγωνικό πόδι υφάσματος που καλύπτει τη σεμνότητά σας, το μαγιό πρέπει να λέει περισσότερα για εσάς ανά ίντσα από οποιοδήποτε άλλο ένδυμα.\nΓια να επιδεινωθούν τα πράγματα, η αναβάθμιση των κορμών σας από την αφορολόγητη σκέψη σε εφαρμογή πρώτης κατηγορίας δεν είναι τόσο εύκολη όσο φαίνεται. Εάν κάθε δρόμος είναι πασαρέλα, κάθε παραλία είναι ναρκοπέδιο.\nΈτσι, για να σας βοηθήσουμε να νιώσετε δροσερά δίπλα στην πισίνα αυτό το καλοκαίρι, επιλέξαμε τις πέντε τάσεις που κάθε άντρα πρέπει να αγοράζει. Θα το κρατήσουμε σύντομο (α). Συγνώμη.\nΟ άνθρωπος δράσης\nο στρατιωτική εμφάνιση υπήρξε μια από τις πιο διαδεδομένες τάσεις των τελευταίων δεκαετιών και τώρα έχει γίνει πλήρης κύκλος για να καταιγίσει τις παραλίες. Τέλειο εάν το να στρίψετε στο σορτς σας αισθάνεται ελαφρώς ευάλωτο, η στρατολόγηση των ενόπλων δυνάμεων μπορεί να προσθέσει κάποια στιβαρή ανδρική συμπεριφορά ακόμη και στο πιο ονειρεμένο μαγιό.\nπώς να πείτε ποιο σχήμα προσώπου έχετε αρσενικό\nΕάν τα πόδια σας μοιάζουν με κομμάτια κορδονιού, τότε αυτά τα σορτς είναι μια εξαιρετική επιλογή, λέει η Sarah Gilfillan, προσωπική στιλίστρια και ιδρυτής του ανδρικού κέντρου Εργαστήριο προσαρμογής . Το απασχολημένο μοτίβο θα προσθέσει πολύ μεγάλο πλάτος και χύμα στα πόδια σας τραβώντας το μάτι προς τα έξω. Μην πηγαίνετε όμως για στρέμματα υφάσματος. Βεβαιωθείτε ότι το στρίφωμα των ποδιών δεν είναι υπερβολικά ευρύ, γεγονός που θα τονίσει μόνο το πρόβλημα. Αντ 'αυτού, κάντε μια πιο λεπτή περικοπή.\nΌσο για το μήκος, τα σορτς τύπου Man Man θα πρέπει να διατηρούνται στο επίπεδο του μηρού για να κατακτήσουν οποιεσδήποτε δηλώσεις surfer dude. Εάν πηγαίνετε για κάτι με μοτίβο είναι έξω από τη ζώνη άνεσής σας, τα συμπαγή χακί σορτς θα χτυπήσουν ακόμα το σημάδι και μπορεί να φορεθούν ελαφρώς περισσότερο (αλλά ποτέ κάτω από το γόνατο) σε περίπτωση παράλειψης του καταλήψεις πάρα πολλές φορές.\nΟι λευκές λωρίδες\nΈνα μη-brainer για καλοκαιρινές ζέμες, μαγιό εμπνευσμένο από τη ναυτιλία προσφέρει έναν κλασικό τρόπο για να διοχετεύσετε λίγο αβίαστο παριζιάνικο δροσερό. Αυτό δεν σημαίνει ότι μπορείτε να ανακαλύψετε αυτό το ζευγάρι από το ταξίδι σας στη Νίκαια το 2008 και να το ολοκληρώσετε. Η ναυτιλιακή εμφάνιση αυτής της σεζόν βλέπει τις ρίγες Breton να αναβαθμίζονται: είτε γέρνουν, στοιβάζονται, στρωματοποιούνται είτε ξαναχρωματίζονται, αυτές οι γραμμές επόμενου επιπέδου ισορροπούν την ασάφεια και το στυλ όπως μόνο οι Γάλλοι.\nΤα λευκά ριγέ σορτς είναι μια από τις μεγαλύτερες τάσεις μαγιό ανδρικών ενδυμάτων αυτή τη σεζόν, λέει η Holly Blake, στιλίστας στο Νησί του ποταμού στούντιο στυλ. Συγκεκριμένα, κολυμπήστε σορτς με τολμηρές κάθετες ρίγες τείνουν, καθώς μπορούν να συνδυαστούν εύκολα με ένα βασικό μπλουζάκι και σαγιονάρες ή εσπαντρίγιες για μια χαλαρή, κομψή εμφάνιση μέρα-νύχτα-νύχτα αυτό το καλοκαίρι.\nΟι έντονες ρίγες δεν βλέπουν μόνο την επιχείρηση κάτω από τον ήλιο: θα κάνουν επίσης θαύματα αν δεν είστε έτοιμοι για την παραλία. Εάν βρίσκεστε στην πιο λεπτή πλευρά, οι οριζόντιες ρίγες θα προσθέσουν λίγο πλάτος. Εάν μεταφέρετε επιπλέον αποσκευές, οι κάθετες ρίγες θα επιμηκύνουν το σώμα σας τραβώντας το μάτι πάνω και κάτω.\nΔύο είναι καλύτερα από ένα, λένε, και αυτό ακριβώς προσφέρεται με μία από τις μεγαλύτερες τάσεις για είδη ένδυσης της φετινής σεζόν. Η μόδα μιλάει για «συντονισμένη στολή», ένας έτοιμος για παραλία συνδυασμός από σορτς κολύμβησης και κοντό μανίκι με το ίδιο χρώμα ή εκτύπωση.\nΌσον αφορά την εμφάνιση της τεκίλας χθες το βράδυ που είναι ακόμα στο στόμα σας, αυτή είναι ανόητη, λέει ο αναπληρωτής συντάκτης της FashionBeans, Luke Todd. Ωστόσο, δεν μπορείτε να εγκαταλείψετε όλους τους κανόνες στυλ στη ρεσεψιόν. Βλέποντας ότι θα το φοράτε παντού, βεβαιωθείτε ότι έχετε επιλέξει χρώματα που ταιριάζουν στο δικό σας απόχρωση δέρματος .\nΜόλις επιστρέψετε στις ακτές του σπιτιού, αυξήστε την αναλογία κόστους ανά φθορά αξιοποιώντας στο έπακρο τα δύο κομμάτια. Φορέστε το σετ χωρισμένο με ένα άσπρο μπλουζάκι για να υποβαθμίσετε το Club Tropicana vibes, ή συνδυάστε το πουκάμισο με κάποια chinos για λεπτή #ThrowbackThursday έως τις διακοπές σας.\nΟ καλύτερος τρόπος για να βεβαιωθείτε ότι όλα τα στιγμιότυπα σας είναι σωστά είναι να αποφύγετε τη σύγκρουση εκτυπώσεων με τους συντρόφους σας. Όχι μόνο οι εικόνες με απλό μπλουζάκι μαγιό δεν θα χρονολογούνται τόσο γρήγορα, αλλά είναι επίσης πιο πιθανό να βρείτε μια μόνο σκιά που σας κολακεύει από ένα ολόκληρο μοτίβο.\nΑπλά βεβαιωθείτε ότι έχετε επιλέξει μια απόχρωση που σας ταιριάζει και τονίζει τα χρώματα σας, διαφορετικά μπορεί να είναι καταστροφική για εσάς απόχρωση δέρματος , λέει ο στιλίστας διασημοτήτων Άλεξ Λόνγκμορ . Αποφύγετε το μαύρο με κάθε κόστος, καθώς δεν λειτουργεί στον ήλιο και μπορεί να φανεί απαράδεκτο με τόσο εκτεθειμένο το δέρμα.\nΕάν δεν έχετε βιταμίνη D ή δεν είχατε χρόνο να πάρετε μαύρισμα ψεκασμού πριν ξεκινήσετε, επιλέξτε βαθύ πράσινο, μπορντό ή ναυτικό χρώμα. Κάθονται καλά στο σώμα των μπουκαλιών γάλακτος. Αν έχετε πιο σκούρο δέρμα, αναζητήστε κάτι πιο ζωντανό Οι αποχρώσεις του μπλε κοβαλτίου, του πράσινου ασβέστη και του κίτρινου ηλιοφάνειας θα σας βοηθήσουν να ξεχωρίσετε ή να γεμίσετε το Baywatch με καθαρά σορτς βλέποντας καθώς είστε λιγότερο επιρρεπείς σε όλη την εμφάνιση αστακού.\nDavid Gandy For Marks & Spencer Αυτόγραφο\nΟι βοτανικές εκτυπώσεις έχουν κάνει το άλμα από το γυναικείο αγαπημένο στο καθημερινό απαραίτητο για τους άνδρες και δεν υπάρχει καλύτερος χρόνος για να βυθίσετε το δάχτυλό σας στο νερό από ό, τι όταν βρίσκεστε σε διακοπές.\nFloral πουκάμισα που φοριούνται με καλοκαιρινό κοστούμι προσθέτουν μια αίσθηση διασκέδασης σε μια κατά τα άλλα στάσιμη εμφάνιση. Το ίδιο μπορεί να ειπωθεί όταν είστε (σχεδόν) στο κοστούμι γενεθλίων σας. Για την πιο κολακευτική εμφάνιση, κλιμακώστε το μέγεθος των λουλουδιών στο πλαίσιο σας: αν έχετε ένα μικρό πλαίσιο πηγαίνετε για ένα μικρότερο μέγεθος λουλουδιών και εάν έχετε μεγαλύτερο πλαίσιο μπορείτε να τραβήξετε μια μεγαλύτερη εκτύπωση, λέει ο Gilfillan.\nΑν είστε ντροπαλοί όλο το χρόνο, τα λουλούδια προσφέρουν τον ευκολότερο τρόπο να βυθίσετε το δάχτυλό σας στο νερό. Εάν συνήθως φοράτε απλά χρώματα, αυτός είναι ένας διασκεδαστικός τρόπος για να εκτυπώσετε λίγο τη ζωή σας, με το πρόσθετο μπόνους να μην χρειάζεται να ανησυχείτε για το τι πρόκειται να ταιριάξετε.\nΧαβάης εκτυπώσεις και τροπικό φύλλωμα κάνουν υπέροχα Ίνσταγκραμ -ζωοτροφή. Ωστόσο, εάν βρίσκεστε στην ωχρή πλευρά, αναζητήστε κάτι με σκούρο φόντο για να αποφύγετε να ξεπλένετε. Ομοίως, όσοι έχουν πιο σκούρες επιδερμίδες θα πρέπει να επιλέξουν ένα ανοιχτό φόντο για να επιλέξουν την αντίθεση και να κάνουν τα σορτς να ξεχωρίζουν.\nΗ έκκληση του ρετρό ΑΘΛΗΤΙΚΑ ΡΟΥΧΑ είναι τόσο παρόν όσο ποτέ, και τώρα οι νοσταλγικές τάσεις μαγιό καταδύονται επίσης. Αυτή τη σεζόν, οι σχεδιαστές πήραν το προβάδισμα από το παλιό σχολείο και το ενημέρωσαν, για να σας βοηθήσουν να αποφύγετε να μοιάζετε με τον παλιό σας καθηγητή γυμναστικής την ημέρα του μαθήματος κολύμβησης.\nΠρέπει να έχετε ολόκληρη την όψη προς τα κάτω, οπότε δοκιμάστε να τα φορέσετε με μερικά εξίσου ρετρό γυαλιά ηλίου, λέει ο Longmore. Για ένα σημείο αναφοράς, εμπνευστείτε από Τζέιμς Μπόντ : έκανε καλά ρετρό σορτς.\nΤις περισσότερες φορές, τα σορτς εμπνευσμένα από ρετρό έρχονται σε σχήμα γραμμής Α, με ευρύτερες οπές στα πόδια για να διατηρήσουν τη σιλουέτα της ανατροπής. Αν και είναι μια κολακευτική περικοπή που θα σας κάνει να βλέπετε αναλογικά (ειδικά αν είστε μεγαλύτεροι στην κορυφή), αφήνει πολύ χώρο για, λάθος, χτύπημα. Γι 'αυτό βεβαιωθείτε ότι είναι έτοιμοι να σώσουν δίνοντας σε όλους μια ματιά του Χάρι και της Σάλι όταν ξαπλώνετε στην ξαπλώστρα.\nΓενειάδα 2018 ή καθόλου γενειάδα\nσορτς ροζ πουκάμισο τι χρώμα γραβάτα\nπώς να δημιουργήσετε μια ανδρική ντουλάπα κάψουλας\nπώς να πάρει ένα κούρεμα πλευρικού μέρους


ΜΟΝΤΑΡΤ / ΛΕΙΒΑΔΑΣ ΓΙΑΝΝΗΣ\nΟ τελευταίος για τον οποίο θες να μάθεις είναι ο Μοντάρτ. Παραστάτης της μοναξιάς του ο Μοντάρτ. Η ζωή που πεθαίνει, ώστε να μην προξενήσει στον άνθρωπο το αδιανόητο. Αυτόνομη αισθητηριακή ανταπόκριση των μεσημβρινών. Τρέχει όλη νύχτα ο Μοντάρτ, που είναι βούτυρο στο ψωμί του. Τρώει κλωτσιές ο Μοντάρτ όταν ανοίγουν στο τσίρκο τα κλουβιά και ανάβουν τα στεφάνια. Μια τρίχα απ' το αναμαλλιασμένο σκεπτόμενο κεφάλι του Μοντάρτ, ό,τι και να κάνει ο Μοντάρτ. Μια τρίχα απ' το σκυφτό σκασμένο από τα γέλια κεφάλι του Μοντάρτ, είναι η χορδή μιας συγκερασμένης νότας. Ο Μοντάρτ. [...] (Από την έκδοση)\nΚωδικός Πολιτείας 0304-0009\n[26/09/2019] NikosMaistros. Δείτε όλα τα σχόλια του χρήστη


Δίνει τη «μάχη» της η παραμύθα να μην ανοίξουν οι κάμερες στο ΟΑΚΑ - Ποδόσφαιρο - gavros.gr\nΠέμπτη, 4 Νοεμβρίου 2021 - 15:07\nΜωρέ ναι… Η έκθεση της Αστυνομίας για τα όσα έγιναν στο ΟΑΚΑ λέει κάτι μέσα. Η έκθεση του παρατηρητή επίσης λέει κάτι μέσα. Οι κάμερες, παρόλα αυτά, γιατί να μην… ανοίξουν; Δίνει τη «μάχη» της η παραμύθα να μην ανοίξουν οι κάμερες στο ΟΑΚΑ, ή είναι ιδέα μας…; Μπα… Δεν είναι η ιδέα μας.\nΕδώ τώρα… βολεύει το τι έχουν να πουν οι εκθέσεις παρατηρητή και Αστυνομίας και για αυτό το να συζητάμε για να ανοίξουν οι κάμερες στο ΑΕΚ-Άρης είναι… προπαγάνδα; Και δεν είναι προπαγάνδα, δηλαδή, το να μας λένε ό,τι θέλουν, για τις εκθέσεις παρατηρητή και Αστυνομίας, για όσα έγιναν ή δεν έγιναν στο ΟΑΚΑ, στο ματς με τον Άρη, αλλά να μην… καίγονται και πολύ να ανοίξουν οι κάμερες ε;\nΘυμόμαστε βέβαια, σε κάτι άλλες περιπτώσεις, που είχαν στηθεί ολόκληρες σκευωρίες, την παραμύθα να κάνει… ανένδοτο, για κάμερες και άλλα τέτοια φαιδρά. Τώρα οι εκθέσεις του παρατηρητή και της Αστυνομίας τους είναι… υπέρ αρκετές, για να μην υπάρξουν περαιτέρω προβλήματα ε;\nΔεν θα τα αποφασίσουμε εμείς και εκείνοι αυτά. Θα τα αποφασίσει η δικαιοσύνη, όπως πρέπει, για το τι έγινε και δεν έγινε στο ΟΑΚΑ, σε σχέση με το τι καταγγέλθηκε. Αλλά η αγωνία της παραμύθας να περιοριστεί το πράγμα στις… εκθέσεις και να μην πάει σε άνοιγμα καμερών στο ΟΑΚΑ, κάτι λέει…\nΑυτός σφυρίζει Ολυμπιακός Β'-ΠΑΟΚ Β'\nΕίναι ρέφερι της ΕΠΣ Αρκαδίας που βρίσκεται τέσσερα χρόνια στη Super League 2. Ο Χρήστος Βεργέτης.


Η 37χρονη Πολυξένη Ρούλια, που πέθανε από ανακοπή καρδιάς ενώ χόρευε σε γάμο, θα μπορούσε να έχει σωθεί αν ζούσε σε μια άλλη πόλη ίσως και σε μια άλλη χώρα. Οι ξαφνικές λιποθυμίες στο δρόμο και στη δουλειά της δεν ήταν μία, αλλά τρεις, ενώ όπως λένε στο thebest.gr φίλοι και συνεργάτες της από το καζίνο (η κοπέλα ήταν υπάλληλος), τόσο η ίδια η κοπέλα, όσο και αυτοί που έτυχε να βρίσκονται δίπλα της, είχαν ανησυχήσει πολύ.\nΤο εξωφρενικό όμως είναι άλλο. Η Πολυξένη, η οποία θα πήγαινε σήμερα Δευτέρα να επισκεφθεί την καρδιολόγο της, που την διαβεβαίωνε την Παρασκευή απο το τηλέφωνο ότι πρόκειται για μια απλή λιποθυμία και της είχε συστήσει να φάει ...αλάτι, είχε προσπάθήσει να κλείσει ραντεβού στο ΙΚΑ Πάτρας, καθώς ήθελε να υποβληθεί σε μια σειρά εξετάσεων και δεν είχε την οικονομική άνεση για να τις κάνει σε ιδιώτες.\nΚαι τι της είπε το ΙΚΑ; Της έδωσε ραντεβού για να εξεταστεί μετά από 1, 5μήνα ...αν όλα πάνε καλά και δεν υπάρξει κανένα πρόβλημα, οπότε το ραντεβού μπορεί να τραβήξει λίγο ακόμη.\nΕτικέτες ΙΚΑ Κοινωνία Νews Πολιτική


Μια εταιρεία, εννέα παραβάσεις | ΤΟ ΠΟΝΤΙΚΙ\nΤης φυλακής τα κάγκελα... καταρρέουν\nΜη χάσετε το «ΠΟΝΤΙΚΙ» που κυκλοφορεί την Πέμπτη, 23 Οκτωβρίου\n23.10.2014 / ΤΟ ΠΟΝΤΙΚΙ\nΜια εταιρεία, εννέα παραβάσεις\nΣημεία και τέρατα διαπίστωσαν οι επιθεωρητές Περιβάλλοντος κατά την αυτοψία που πραγματοποίησαν στην εταιρεία Ι. Χούμας AEBE, όσον αφορά τη λειτουργία του εργοστασίου ανακύκλωσης συσσωρευτών και παραγωγής δευτερόχυτου μολύβδου και συσσωρευτών μολύβδου, που βρίσκεται στον Ασπρόπυργο.\nΗ εταιρεία, σύμφωνα με την Ειδική Υπηρεσία Επιθεωρητών Περιβάλλοντος, παραβαίνει συστηματικά την περιβαλλοντική νομοθεσία και τις δεσμεύσεις που έχει αναλάβει μέσω της μελέτης περιβαλλοντικών επιπτώσεων, με αποτέλεσμα να ρυπαίνει το περιβάλλον και να θέτει σε κίνδυνο τη δημόσια υγεία.\nΟι παραβάσεις αφορούν, μεταξύ άλλων, υπερβάσεις οριακών τιμών εκπομπής σωματιδίων μόλυβδου και διοξειδίου του θείου, πλημμελή παρακολούθηση των εκπομπών σωματιδίων και μολύβδου, μη σύννομη προσωρινή αποθήκευση επικίνδυνων στερεών αποβλήτων και παράνομη μεταφορά στο εξωτερικό επικίνδυνων αποβλήτων ως μη… επικίνδυνων.\nΟι επιθεωρητές Περιβάλλοντος διαβίβασαν πριν από λίγες ημέρες τον φάκελο στην Εισαγγελία Πρωτοδικών Αθηνών για να διερευνηθούν και τυχόν ποινικές ευθύνες, ενώ πρότειναν στον αρμόδιο ειδικό γραμματέα Υδάτων του ΠΕΚΑ την επιβολή προστίμου ύψους 151.550 ευρώ.\nΗ εξέλιξη θέτει προ των ευθυνών του και τον ΕΟΑΝ, αφού η εταιρεία Ι. Χούμας ΑΕΒΕ μετέχει με ποσοστό 10% στο μετοχικό κεφάλαιο του Συστήματος Re-Battery Ε.Π.ΕΝ.ΔΙ.ΣΥΣ. Α.Ε. Συγκεκριμένα, η Σοφία Χούμα (νόμιμος εκπρόσωπος της Ι. Χούμας) μετέχει στο μετοχικό κεφάλαιο με 65% και η εταιρεία συμβούλων Re.De-Plan A.E. με ποσοστό 25%.\nΤα προβλήματα για τον ΕΟΑΝ είναι δύο. Το πρώτο είναι ότι μια εταιρεία που αποδεδειγμένα ρυπαίνει το περιβάλλον και θέτει σε κίνδυνο τη δημόσια υγεία συμμετέχει σε ένα σύστημα ανακύκλωσης που έχει αδειοδοτηθεί από τον ΕΟΑΝ. Το δεύτερο, ότι ο νόμος απαγορεύει ρητά τη συμμετοχή στο μετοχικό κεφάλαιο συστημάτων διαχείρισης άλλων εταιρειών πλην παραγωγών – κατασκευαστών και εισαγωγέων – μπαταριών.\nΣτις 2 και στις 26 Οκτωβρίου του 2012 οι επιθεωρητές Περιβάλλοντος έκαναν αυτοψία - επιθεώρηση στο εργοστάσιο ανακύκλωσης συσσωρευτών και παραγωγής δευτερόχυτου μολύβδου και συσσωρευτών μολύβδου της εταιρείας με την επωνυμία Ι. Χούμας ΑΕΒΕ.\nΟι επιθεωρητές διαπίστωσαν εννέα παραβάσεις της περιβαλλοντικής νομοθεσίας, της Απόφασης Έγκρισης Περιβαλλοντικών Όρων (ΑΕΠΟ), της άδειας διαχείρισης επικινδύνων αποβλήτων και της άδειας χρήσης νερού, που συνιστούν κίνδυνο για τη δημόσια υγεία, και συγκεκριμένα:\nΠαράβαση 1η: Υπερβάσεις οριακών τιμών εκπομπής σωματιδίων μολύβδου και διοξειδίου του θείου. Παράλειψη ενημέρωσης των αρμοδίων αρχών για τις υπερβάσεις οριακών τιμών εκπομπής.\nΗ εταιρεία διατύπωσε ενστάσεις μέσω απολογητικού υπομνήματος που κατέθεσε, με το οποίο όμως δεν έπεισε την αρμόδια διεύθυνση του ΥΠΕΚΑ, η οποία και απέρριψε τους ισχυρισμούς της εταιρείας και βεβαίωσε την παράβαση.\nΠαράβαση 2η: Πλημμελής παρακολούθηση των εκπομπών σωματιδίων και μολύβδου.\nΗ εταιρεία δεν υπέβαλε παραστατικά διενέργειας μετρήσεων εκπομπών σωματιδίων και μολύβδου από το σύστημα επεξεργασίας των αέριων αποβλήτων και καταγραφής τους σε σχετικό ημερολόγιο, για το έτος 2011, όπως επιβάλλεται από την Απόφαση Έγκρισης Περιβαλλοντικών Όρων. Η εταιρεία κατέθεσε απολογητικό υπόμνημα, το οποίο απορρίφθηκε και η παράβαση βεβαιώθηκε.\nΠαράβαση 3η: Πλημμελής συντήρηση, λειτουργία και παρακολούθηση του Συστήματος Επεξεργασίας των Υγρών Βιομηχανικών Αποβλήτων (ΣΕΥΒΑ). Παράλειψη ενημέρωσης των αρμοδίων αρχών για βλάβη και διακοπή λειτουργίας του ΣΕΥΒΑ. Το απολογητικό υπόμνημα απορρίφθηκε, η παράβαση βεβαιώθηκε.\nΠαράβαση 4η: Επιβάρυνση βόθρου αστικών λυμάτων και γεώτρησης με βιομηχανικά απόβλητα. Το απολογητικό υπόμνημα της εταιρείας απορρίφθηκε, η παράβαση βεβαιώθηκε.\nΠαράβαση 5η: Μη σύννομη προσωρινή αποθήκευση επικίνδυνων στερεών αποβλήτων. Διαφυγές επικίνδυνων υγρών αποβλήτων. Το απολογητικό υπόμνημα της εταιρείας απορρίφθηκε, η παράβαση βεβαιώθηκε.\nΠαράβαση 6η: Μη σύννομη διασυνοριακή μεταφορά αποβλήτων πλαστικών που προκύπτουν από την επεξεργασία συσσωρευτών.\nΗ εταιρεία εξήγαγε, το 2012, 500 τόνους πλαστικών στη Βουλγαρία και 12,75 τόνους πλαστικών στην Αυστρία, ως πλαστικά σύστασης PP/HDPE, μη επικίνδυνα απόβλητα, ενώ σε πιστοποιητικό ανάλυσης δείγματος του αποβλήτου, αυτό χαρακτηρίζεται ως επικίνδυνο!\nΤο απολογητικό υπόμνημα της εταιρείας απορρίφθηκε, η παράβαση βεβαιώθηκε.\nΠαράβαση 7η: Διάθεση αποβλήτων πυρότουβλων σε εταιρεία αδειοδοτημένη για τη συλλογή και μεταφορά μη επικίνδυνων στερεών αποβλήτων, προς άγνωστο αποδέκτη, ως μη επικίνδυνο απόβλητο, χωρίς προηγούμενο ποιοτικό έλεγχο για τον χαρακτηρισμό της επικινδυνότητάς του. Το απολογητικό υπόμνημα της εταιρείας απορρίφθηκε, η παράβαση βεβαιώθηκε.\nΠαράβαση 8η: Απουσία υδρομετρητή γεώτρησης.\nΗ εταιρεία δεν είχε εγκαταστήσει υδρομετρητή για τον έλεγχο της χρησιμοποιούμενης ποσότητας νερού στη γεώτρηση του εργοστασίου, κατά παράβαση της Απόφασης Έγκρισης Περιβαλλοντικών Όρων. Το απολογητικό υπόμνημα της εταιρείας απορρίφθηκε, η παράβαση βεβαιώθηκε.\nΠαράβαση 9η: Απουσία σχεδίου αντιμετώπισης περιστατικών έκτακτης ανάγκης, σύμφωνα με την επιταγή της Απόφασης Έγκρισης Περιβαλλοντικών Όρων. Οι ενστάσεις της εταιρείας απορρίφθηκαν, η παράβαση βεβαιώθηκε\nΔύο χρόνια μετά την αυτοψία που πραγματοποίησαν οι επιθεωρητές Περιβάλλοντος και αφού εξετάστηκε το απολογητικό υπόμνημα της εταιρείας, οι ισχυρισμοί της έπειτα από εμπεριστατωμένη εξέταση της αρμόδιας υπηρεσίας του ΥΠΕΚΑ απορρίφθηκαν και εκδόθηκε στις 2 Οκτωβρίου του 2014 η Πράξη Βεβαίωσης Παράβασης (ΠΒΠ) που αφορά την εταιρεία Ι. Χούμας ΑΕΒΕ για το εργοστάσιο ανακύκλωσης συσσωρευτών και παραγωγής δευτερόχυτου μολύβδου και συσσωρευτών μολύβδου.\nΤην ίδια ημέρα, η Ειδική Υπηρεσία Επιθεωρητών Περιβάλλοντος διαβίβασε όλα τα στοιχεία και στην Εισαγγελία Πρωτοδικών Αθηνών, με την παράκληση, στην περίπτωση άσκησης δίωξης για παράβαση διατάξεων της περιβαλλοντικής νομοθεσίας, να ανακοινωθεί η δίωξη στον γενικό επιθεωρητή Δημόσιας Διοίκησης, προκειμένου να ασκήσει το δικαίωμα παράστασης πολιτικής αγωγής.\nΣτη συνέχεια, στις 10 Οκτωβρίου του 2014 η Ειδική Υπηρεσία Επιθεωρητών Περιβάλλοντος εισηγήθηκε προς το ΥΠΕΚΑ, και συγκεκριμένα προς τον αρμόδιο ειδικό γραμματέα Υδάτων, την επιβολή προστίμου ύψους 151.550 στην εταιρεία Ι. Χούμας AEBE, πρόστιμο που είναι στην ευθύνη του ειδικού γραμματέα Κων. Τριάντη να υπογράψει.\nΙ. Χούμας ΑΕΒΕ


((i)) Τουρκία: νεαρός Κούρδος συνελήφθη στο Ντιγιάρμπακιρ επειδή σφύριζε ένα κούρδικο τραγούδι\n27/02/2018 7:23 μμ.\nΤο "έγκλημα" αυτού του νεαρού Κούρδου ήταν ότι σφύριζε ένα κούρδικο τραγούδι\nσε πλατεία του Ντιγιάρμπακιρ.\nΧτυπήθηκε κ συνελήφθη από την τουρκική αστυνομία.\nΟ εισαγγελέας πρότεινε κάθειρξη 27,5 ετών.\nΚαλωσήλθατε στη "νεα Τουρκία" του Ερντογάν.\n2018 Κούρδος σύλληψη Τουρκία τραγούδι Φλεβάρης


Svanshall - Ξενοδοχεία\nSvanshall: Αναζήτηση ξενοδοχείων\nΔείτε ξενοδοχεία για Svanshall στο χάρτη\nSvanshall: Εξερευνήστε την πόλη\nSvanshall: Αυτός ο φιλόξενος προορισμός έχει κάτι για όλους. Παρόλο που δεν υπάρχουν πολλά γνωστά αξιοθέατα στην περιοχή (Svanshall), δεν θα χρειαστεί να πάτε μακριά, για να επισκεφτείτε μέρη όπως: Λέσχη Γκολφ St Arlids και Μέγαρο Krapperup. Αφιερώστε χρόνο, για να ανακαλύψετε αξιοθέατα, όπως: Ladonia και Παραλία Angelholm.\nSvanshall: Πού να μείνετε\nΟ προορισμός αυτός (Svanshall) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Μπορείτε να βρείτε έως και 68 προσφορές για καταλύματα στην περιοχή (Svanshall) στη Hotels.com, ορισμένα εκ των οποίων με έκπτωση έως και 55%. Διαθέτουμε χαμηλές τιμές δωματίων από 30 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Svanshall, καθώς και στη γύρω περιοχή:\nSvanshall: Τρόποι μετάβασης\nΠετάξτε σε: Χέλσινγκμποργκ (AGH-Άνγκελχολμ), 13,1 χλμ. από το κέντρο της πόλης (Svanshall). Το κοντινότερο μεγάλο αεροδρόμιο είναι: Χάλμσταντ (HAD) και βρίσκεται 49,5 χλμ. μακριά.\nSvanshall: Τι να δείτε στη γύρω περιοχή\n• Λέσχη Γκολφ St Arlids (4,3 χλμ. από το κέντρο της πόλης)\n• Μέγαρο Krapperup (8,4 χλμ. από το κέντρο της πόλης)\n• Ladonia (8,9 χλμ. από το κέντρο της πόλης)\n• Παραλία Angelholm (9,4 χλμ. από το κέντρο της πόλης)\n• Μουσείο Jarnvagens στο Angelholm (11,6 χλμ. από το κέντρο της πόλης)


Βεροιώτης: Προαιρετικά πακέτα ασφάλισης σχεδιάζει ο ΕΛΓΑ\nΠρος το παρόν ο ΕΛΓΑ αποζημιώνει ζημιές από συγκεκριμένους κινδύνους, όπως περιγράφονται στον υφιστάμενο κανονισμό, ωστόσο διερευνάται η δυνατότητα, μετά την υποβολή σχετικών αιτημάτων από καλλιεργητές και κτηνοτρόφους, προαιρετικής επιλογής νέων πακέτων ασφάλισης, με την προϋπόθεση ότι κορμός\nπαραμένει η υποχρεωτική ασφάλιση που καλύπτει τώρα ο Οργανισμός. Αυτό διευκρίνισε ο πρόεδρος του ΕΛΓΑ Θεοφάνης Κουρεμπές, κατά την περιοδεία που πραγματοποιεί στη Θράκη, με πρώτο σταθμό το νομό Έβρου, ενώ μίλησε για ανασύνταξη του κανονισμού, που σχεδιάζεται να ξεκινήσει εντός Οκτωβρίου. Ο ίδιος ανακοίνωσε και ότι «από την 1η Σεπτεμβρίου οι δηλώσεις ζημίας θα γίνονται πλέον ηλεκτρονικά, μέσω των ανταποκριτών».\nΤέλος, αναφορικά με την επάρκεια του προσωπικού του οργανισμού ο κ. Κουρεμπές υπογραμμίζει: «Αυτό πάντα εξαρτάται από την έκταση των ζημιών. Αν έχουμε πολλές ζημιές, όσους και να χεις δεν επαρκούν, αν δεν έχουμε, φτάνουν και περισσεύουν. Φέτος όμως, με αφορμή και τις ζημιές του Ιανουαρίου, πήραμε, λόγω εκτάκτων αναγκών, 200 συμβασιούχους, οι συμβάσεις των οποίων λήγουν το φθινόπωρο και οι οποίοι, πέρα από το μόνιμο προσωπικό, κάνουν εκτιμήσεις. Το φθινόπωρο έχουμε και τη λίστα μέσω ΑΣΕΠ για άλλους 150 συμβασιούχους, άρα δεν θα έχουμε θέματα προσωπικού. Επίσης, προσπαθούμε φέτος, που οι ζημιές δεν είναι σε όλη τη χώρα, να μετακινούμε και προσωπικό εσωτερικά, έτσι ώστε να μην έχουμε κενά».\nστις 6/29/2017 08:08:00 μ.μ.


ΗΟΜΕ Fitness Διαιτα Διαιτα: Το διατροφικο μενου που θα επιταχυνει το μεταβολισμο σου και θα σε αδυνατισει!\nΗ επιστροφή μας στην καθημερινότητα πλησιάζει… ας ελπίσουμε! Μπορεί να μη γνωρίζουμε την ακριβή ημερομηνία, δείχνει όμως -αν όλα πάνε καλά, να ξεκινάει σιγά σιγά τον άλλο μήνα. Για αυτό, τι θα έλεγες τις επόμενες ημέρες που συνεχίζεις να μένεις στο σπίτι, να χάσεις εκείνα τα περιττά κιλά που σε ταλαιπωρούν, ύστερα από τις πεντανόστιμες συνταγές που ετοίμασες; Σύμμαχος σου στην προσπάθεια αυτή ο μεταβολισμός σου. Πώς μπορείς, λοιπόν, να τον ενεργοποιήσεις; Η, Κλινική Διαιτολόγος – Διατροφολόγος, MSc., Γεωργία Καπώλη, σου έχει ετοιμάσει μερικές συμβουλές και ένα πλήρες διατροφικό πρόγραμμα. Ο λόγος στην ειδικό…\nΕτικέτες ΔΙΑΙΤΑ,ΔΙΑΙΤΑ ΓΙΑ ΜΕΤΑΒΟΛΙΣΜΟ,ΔΙΑΤΡΟΦΟΛΟΓΟΣ ΓΕΩΡΓΙΑ ΚΑΠΩΛΗ,ΠΩΣ ΘΑ ΕΠΙΤΑΧΥΝΕΙΣ ΤΟ ΜΕΤΑΒΟΛΙΣΜΟ ΣΟΥ


Αναρτήθηκε από Eleni63 στις 1:41 π.μ.\nΩραίο το post για άλλη μια φορά. Κυρίως μου άρεσε η ανατροπή στο μέσο περίπου της ιστορίας και φυσικά το …λογοπαίγνιο με το Στεφαρή!!!\nΤο χαρακτηριστικότερο πάντως είναι ότι τελικά δεν καταλαβαίνεις, αν ο ήρωας της ιστορίας κυκλοφορεί ανάμεσά μας ή είναι έγκλειστος σε ψυχιατρικό κατάστημα… Αλλά μήπως τελικά έχει καμιά σημασία;;;\nΩραίες ιστορίες, περιεκτικές, περιπαικτικές, ανατρεπτικές. Πολύ ωραίες.\nΚαμιά φορά, όταν η έντονη επιθυμία λαχταρά να προσεγγίσει την πραγματικότητα, κι αυτή η τελευταία αντιστέκεται, τότε ο θεατής μπαίνει μέσα στο έργο, ανακατεύεται με τους ήρωες, κι ολα γίνονται ένα ατέλειωτο κουβάρι.\nΜου θυμίζει το υπέροχο έργο του Γούντυ Άλλεν "Το κόκκινο ρόδο του Καΐρου". Καθώς και την ιστορία με τον κινέζο αυτοκράτορα, που (δεν ξέρω πόσο καλά το αποδίδω) μια νύχτα ονειρεύτηκε ότι ήταν πεταλούδα ... Κι από τότε πέρασε την υπόλοιπη ζωή του προσπαθώντας να καταλάβει αν κάποτε είδε στον ύπνο του ότι ήταν πεταλούδα ή αν είναι πράγματι μια πεταλούδα που ονειρεύεται ότι είναι άνθρωπος ...\nAntvol, είσαι πραγματικά πολύ έξυπνος.\nΜόνο ένας αυτοκράτορας και ένας φιλόσοφος θα προλάβαινε να αναρωτηθεί κάτι τέτοιο!\nΑχ ανώνυμε, ευχαριστώ για τα καλά σου λόγια, αλλά, ασφαλώς και δεν είμαι"πραγματικά πολύ έξυπνος" (ποιος εξάλλου έξυπνος παραδέχεται την ευφυϊα του ...).\nΔιψώ όμως να συναντώ έξυπνους, με τα δικά μου πάντα κριτήρια, ανθρώπους. Κι όταν μου συμβαίνει, ε, τότε, πράγματι, έχω την στοιχειώδη εξυπνάδα να το καταλαβαίνω κι όχι μόνο να μην ενοχλούμαι, αλλά να το χαίρομαι, να το απολαμβάνω και να ευχαριστώ τη ζωή για το δώρο αυτό.\nMarilένη μου εκπληκτικό. Με την εννοια πως ειχε εντονα στοιχεια εκπληξης κυριως!!\nΖινον το μόνο μου παράπονο μαζύ σου είναι ότι δυστάζεις να μας γράφεις και εσύ κανένα ποστάκι συχνότερα. Γιατί δεν συνεχίζεις και συ λίγο πιό δυναμικά?\nσε ευχαριστώ πάντως για την ηλεκτρονική συμπαράσταση.\nεαρινή συμφωνία ελπίζω να σε διασκέδασα με τα περιορισμένων μου φιλοδοξιών καμώματα. με βοηθούν πολλοί οι ανδιδράσεις σας. και τα κείμενά σας που διαβάζω.\nAntvol σκέπτεσαι τάχα ότι όταν θα ψάχνει κάποιος στο google για ΥΠΟΚΛΟΠΕΣ θα συναντά αυτό? Μπορεί να κάνει και νομική έρευνα για το θέμα...\nΟ Ανώνυμος συνεχίζει να διαλέγεται με τους σχολιάζοντες. Θα ήθελα να υπήρχε ένας τρόπος τα σχόλια να εμφανίζονται αλλιώς. Κάποιον θα ρωτήσω.\nΚροτούλα μου ΄θα προτιμούσα να σε εκπλήξω με δώρο μια κόκκινη φεράρι αφού είσαι οδηγάρα και ετοιμάζεσαι για τη φόρμουλα 1. Ομως προς το παρόν αρκέσου σε λογοπαίγνια.\nΤαλέντο ξεχωριστό στα μάτια μου μπροστά;\nΕλένη μ' άρεσε πολύ!\nΕίσαι πράγματι ευρηματική κι απρόβλεπτη!\nΖητάς και το δικό μου σχόλιο για το κείμενο, Eleni63?\nΕτσι κι αλλιώς θα φανεί σαν σχόλιο στους υπόλοιπους και θα με νουθετήσεις και πάλι.\nΔυνατό κείμενο, απόλυτα αναμενόμενο τέλος (διαφαίνεται καθαρά στην έκφραση "αυτός ήξερε"), διότι αυτό που θέλει να διερευνηθεί δεν είναι μια απλή ανατροπή, στο κλίμα ενός έργου μυστηρίου, αλλά η ίδια η συγγραφή αυτή καθ'αυτή.\nΈνα φανταστικό κείμενο (η σχιζοφρενική φαντασία του ήρωα) μελετά μια απόλυτη πραγματικότητα (τις υποκλοπές τηλεφωνικών συνδιαλέξεων).\nΈξυπνο κείμενο, γρήγορο, με ανατροπές... ΠΟλύ το χάρηκα!\nΚαι όπως και τα προηγούμενά σου, το ξαναδιαβάζω, ξέρεις...\nκαπετάνισσα εσύ κρίνεις.\nανώνυμέ μου καλέ και φίλτατε, εξέλαβες την αμηχανία του συγγράφοντος ως αναζήτηση επαίνων. Το ξαναδιάβασα όμως και είχες δίκαιο. το ότι διαλέγεσαι με τους άλλους σχολιάζοντες μου αρέσει πολύ ΠΟΛΥ ΠΟΛΥ και αυτό που προσπαθούσα να πω (να πάλι η αμηχανία) είναι ότι τα σχόλια θα όφειλαν να είναι εμφανέστερα και να μην καλύπτονται από το ποστ διότι έχουν πολύ μεγαλύτερη σημασία ιδίως όταν συνιστούν διάλογο. Η αλήθεια είναι ότι όταν έγιναν οι υποκλοπές σκεφτόμουν έντονα έναν κυριούλη που γνώριζα και που θεωρείτο άρρωστος διότι είχε πομπό στο δόντι. Αλλά έχω συναντήσει στη δουλειά μου πρόσωπα που στέκουν με το ραδιοφωνάκι δίπλα στο κινητό... για να μην τους ακούνε και πάντα αναρωτιέμαι το όριο ανάμεσα στην ψύχωση και την αλήθεις. Τα πρόσωπα που αναφέρομαι είναι βιώματα που συντίθενται.\nΒρε ΔΟΔΟΥΛΗ μακάρι αν κάποτε κάνω κανένα καινούργιο βιβλίο να είχα εικόνα σου για εξώφυλλο. Μακάρι...\nΕleni63 κατανόησες αμέσως το παράπονό μου!\nΌσο για το σχόλιό μου, δεν ήταν έπαινος αλλά διαπίστωση.\nΌσο για την σχέση φαντασίας ή "ψύχωσης" και πραγματικότητας? Δεν πρέπει να ξεχνάμε ότι όλοι οι πρωτοπόροι θεωρούνταν "τρελοί" απ' τους σύγχρόνούς τους. Μερικοί μάλιστα "απολάμβαναν" και πολύ θερμές εκδηλώσεις, όπως η πυρά, η εξορία και η διαπόμπευση.\nΑυτό όμως δεν σημαίνει ότι η σχέση μεταξύ φαντασίας και πραγματικότητας είναι αμφιμονοσήμαντη!\nΠως όμως θα γνωρίζει ο "ψυχάκιας" ότι αυτό που λέει είναι αλήθεια? Είναι πολύ απλό και το αναφέρεις. "Αυτός ήξερε". "Και όμως κινείται"!\nΕΚΠΛΗΚΤΙΚΟ ΚΕΙΜΕΝΟ ΣΥΜΦΩΝΩ ΜΕ ΤΗΝ ΚΡΟΤ\nΕΙΝΑΙ ΠΕΤΥΧΗΜΕΝΟ ΤΟ ΠΑΙΧΝΙΔΙ ΠΟΥ ΛΕΕΙ Ο ΑΝΟΝΥΜΟΣ\n" Ένα φανταστικό κείμενο (η σχιζοφρενική φαντασία του ήρωα) μελετά μια απόλυτη πραγματικότητα (τις υποκλοπές τηλεφωνικών συνδιαλέξεων)."


Διαδικτυακή Εκδήλωση «Οι Ήρωες των ΜΕΘ – Ήρωες της Καρδιάς μας» – VIPNEWS\n«Μέσα σε αυτό το βαθύ σκοτάδι, οι καρδιές και οι ψυχές όλων μας ζητούν απεγνωσμένα το φως και την ελπίδα. Την ελπίδα πως θα τα καταφέρουμε, και πως σύντομα η μεγάλη αυτή περιπέτεια θα τελειώσει. Την ελπίδα αυτή, που για ολόκληρη την ελληνική κοινωνία, δεν είναι μια απρόσωπη έννοια, αλλά έχει πια αποκτήσει πρόσωπο: Το πρόσωπο κάθε γιατρού και κάθε νοσηλευτή που καθημερινά αγωνίζεται στις Μονάδες Εντατικής Θεραπείας για την νίκη τής ζωής. ΤΟ ΔΙΚΟ ΣΑΣ ΠΡΟΣΩΠΟ! Στα μάτια μου είστε πραγματικοί ήρωες. Γιατί έχετε ξεπεράσει τον ρόλο που σάς έχει δώσει η επιστήμη. Έχετε γίνει οι συμπαραστάτες, το στήριγμα, η οικογένεια, για τους ανθρώπους εκείνους που καλούνται να δώσουν μόνοι, μακριά από τα αγαπημένα τους πρόσωπα, την δυσκολότερη ίσως μάχη τής ζωής τους. ΕΣΕΙΣ αυτή τη στιγμή κρατάτε τις κοινωνίες μας όρθιες, και το παράδειγμά σας, δίνει σε όλους μας, δύναμη και κουράγιο. Υποκλινόμαστε ταπεινά μπροστά σας. Εκ μέρους ολόκληρης τής οικογένειας τής ΕΛΠΙΔΑΣ, θέλω να σας εκφράσω την ευγνωμοσύνη και τον θαυμασμό μας», ανέφερε συγκινημένη η κυρία Βαρδινογιάννη στην έναρξη της εκδήλωσης. Μάλιστα, η κυρία Βαρδινογιάννη ανακοίνωσε πως το Σωματείο «ΕΛΠΙΔΑ» αποφάσισε να αποστείλει σε όλους τους γιατρούς και νοσηλευτές των ΜΕΘ ολόκληρης της χώρας ένα συμβολικό «Μετάλλιο Αγάπης και Ευγνωμοσύνης» για να τους ευχαριστήσει και να τους τιμήσει για το μεγάλο τους αγώνα.\nΟ Καθηγητής Αιματολογίας-Ογκολογίας, Πρύτανης ΕΚΠΑ κύριος Αθανάσιος-Μελέτιος Δημόπουλος στον χαιρετισμό του μίλησε για τα σημαντικά αποτελέσματα των ΜΕΘ της Ιατρικής Σχολής του ΕΚΠΑ την περίοδο της πανδημίας.\nΚεντρική ομιλήτρια της εκδήλωσης ήταν η Καθηγήτρια Πνευμονολογίας και Εντατικής Θεραπείας του ΕΚΠΑ κυρία Αναστασία Κοτανίδου η οποία πραγματοποίησε ομιλία με θέμα: «Ο κόσμος των ΜΕΘ: Στοιχεία-εμπειρίες-ανάγκες. Η επόμενη ημέρα». Η κυρία Κοτανίδου, εκ μέρους όλων των εργαζομένων στις ΜΕΘ ολόκληρης της χώρας, ευχαρίστησε την κυρία Βαρδινογιάννη και τον «Σύλλογο ΕΛΠΙΔΑ» για την πρωτοβουλία τους και μίλησε αναλυτικά για τον τρόπο λειτουργίας των ΜΕΘ, για τις οποίες είπε πως είναι «η καρδιά ενός νοσοκομείου, χωρίς τις οποίες δεν μπορούμε να έχουμε ένα ισχυρό σύστημα υγείας».\nΑμέσως μετά τον λόγο πήραν γιατροί και νοσηλευτές από Μονάδες Εντατικής Θεραπείας ολόκληρης της χώρας οι οποίοι μίλησαν για τις εμπειρίες, τις αγωνίες και τις προσδοκίες τους προκαλώντας βαθύτατη συγκίνηση με τη δύναμη της ψυχής τους και τον αγώνα που δίνουν εδώ και έναν χρόνο απέναντι στον «αόρατο εχθρό».\nΗ κυρία Ελένη Αιμονιώτου, Επιμελήτρια Α’ ΕΣΥ της ΜΕΘ Γ.Ν. Θεσσαλονίκης «Ο ΑΓΙΟΣ ΔΗΜΗΤΡΙΟΣ» μίλησε μέσα από την καρδιά της για τις πιο δυνατές της αναμνήσεις από τη δύσκολη περίοδο της μάχης με την πανδημία: «Δυστυχώς δεν θα ξεχάσω ποτέ τους ασθενείς που έχασα και στο δεύτερο κύμα οι ασθενείς αυτοί ήταν πολλοί. Και έχω κλάψει πάρα πολλές φορές για αυτούς τους ασθενείς γιατί χάνονταν μαζικά στο δεύτερο κύμα. Ευτυχώς υπήρχαν και οι ασθενείς εκείνοι που τα κατάφεραν. Ούτε αυτούς τους ασθενείς θα τους ξεχάσω. Δεν θα ξεχάσω τα μάτια τους, δεν θα ξεχάσω την ευγνωμοσύνη τους, την αγωνία τους αλλά και τα πρώτα λόγια που μας έλεγαν όταν τους αποσωληνώναμε , τις ευχαριστίες τους. Δεν θα ξεχάσω την 5χρόνη κόρη μου όταν την αντίκρισα μετά από δύο μήνες περίπου που είχαμε απομακρυνθεί μετά το πρώτο κύμα, όταν την αγκάλιασα πόσο μεγαλύτερη μου φάνηκε. Δεν θα ξεχάσω όταν με ενημέρωναν από το Νοσοκομείο πως το τεστ μου βγήκε αρνητικό και μπορούσα να βγω από την «φωλιά μου» και να δω την υπόλοιπη οικογένειά μου. Δεν θα ξεχάσω πόσο βίαια άλλαξε η ζωή μου, προσωπική και επαγγελματική»\nΗ κυρία Ελένη Παντελίδου, T.E.,MSc, Δ/ντρια Νοσηλευτικής Υπηρεσίας του Γ.Ν. Θεσσαλονίκης « Ιπποκράτειο», αναφέρθηκε στην μοναξιά των ασθενών που παλεύουν με τον COVID-19. Η κυρία Μηλίτσα Μπιτζάνη, Πνευμονολόγος, Εντατικολόγος MD, PhD, Συντονίστρια Διευθύντρια της Α’ ΜΕΘ του Γ.Ν. Θεσσαλονίκης «Γ. ΠΑΠΑΝΙΚΟΛΑΟΥ» περιέγραψε ποιο είναι το κίνητρο πίσω από την ανιδιοτελή προσφορά των εργαζομένων στις ΜΕΘ: «Σε ένα ποσοστό κινούμαστε από κεκτημένη ταχύτητα. Όμως πάντα το αποτέλεσμα μας δίνει πολύ μεγάλη χαρά, το αίσθημα της επιβράβευσης. Η στιγμή που αποσωληνώνεις έναν ασθενή και τον ακούς να λέει τις πρώτες λέξεις, η χαρά που αισθάνεσαι είναι τεράστια. Κάτι σαν να γίνεται μια εσωτερική έκρηξη συναισθημάτων. Αυτό σε ωθεί να εργάζεσαι για να το ζήσεις ξανά».\nΗ κυρία Φωτεινή Φλίγκου, Αν. Καθηγήτρια Εντατικής Θεραπείας, Επιστημονικά Υπεύθυνη ΜΕΘ του Πανεπιστημιακό Γ.Ν. Πατρών μίλησε για την ηθική ικανοποίηση όταν ένας ασθενής τα καταφέρνει και τόνισε πως η ενίσχυση των ΜΕΘ με περισσότερα κρεβάτια όλο αυτό το διάστημα θα πρέπει να παραμείνει και μετά την λήξη της πανδημίας. Η κυρία Ευφροσύνη Τσουράκη, Νοσηλεύτρια στο Γ.Ν. Χανίων « Ο Άγιος Γεώργιος» η οποία πρόσφερε εθελοντικά τις υπηρεσίες της σε Νοσοκομείο της Θεσσαλονίκης τον περασμένο Νοέμβριο, εξήγησε πώς αποφάσισε εθελοντικά να μεταβεί από την Κρήτη στην Θεσσαλονίκη για να βοηθήσει με την αντιμετώπιση της πανδημίας.\nΗ κυρία Άννα Ροκοφύλλου, Δικηγόρος, Πρόεδρος του Οργανισμού Πολιτισμού, Αθλητισμού & Νεολαίας του Δήμου Αθηναίων μίλησε με μεγάλη συγκίνηση για την υποστήριξη που δέχτηκε από το ιατρικό και νοσηλευτικό προσωπικό της ΜΕΘ του Ευαγγελισμού και τόνισε πως οι «οι ήρωες της εποχής μας είναι οι γιατροί και οι νοσηλευτές των ΜΕΘ» και ο κύριος Κώστας Κωστής, Καθηγητής Οικονομικής και Κοινωνικής Ιστορίας στο Τμήμα Οικονομικών Επιστημών του ΕΚΠΑ, Συγγραφέας περιέγραψε τα δύσκολα συναισθήματα που δοκιμάζουν την ψυχολογία του ασθενούς που νοσεί από κορωνοϊό. Συγκινημένη, ακούγοντας τα λόγια καρδιάς όλων των προσώπων, η κυρία Βαρδινογιάννη ευχαρίστησε κάθε έναν ξεχωριστά για όλα όσα καθημερινά κάνουν γιατί όπως χαρακτηριστικά είπε πως μας «διδάσκουν τι σημαίνει Άνθρωπος».


10 διαφορετικα προσωπα των κοριτσιων! – Dietchen\n10 διαφορετικα προσωπα των κοριτσιων!\nBy Afroditi Kravari | March 14, 2015\nΤα αγόρια ζουν με την ψευδαίσθηση της γυναικείας ατσαλάκωτης ομορφιάς, νομίζοντας ότι τα κορίτσια είναι σαν τα αγάλματα, δε μιλάνε, είναι πάντα κομψές, καλαίσθητες, ευγενικές και πάντα στη διάθεσή τους. Όπως είπα, όλα αυτά είναι ψευδαισθήσεις, αφού οι γυναίκες έχουμε την ικανότητα να μεταμορφωνόμαστε σε 100 διαφορετικά πρόσωπα στη στιγμή (όπως και τα αγόρια, φυσικά!). Αγαπητά αγόρια, ξεχνάτε κάτι, είμαστε και εμείς το ίδιο με σας… Εμάς μας ρώτησε ποτέ κανείς αν μας αρέσει η πολύ “αγορίστικη” πλευρά” σας ή θέσαμε ποτέ υψηλές προσδοκίες για το τι να περιμένουμε από σας;…\nΤα πράγματα, λοιπόν, είναι απλά. Οι γυναίκες μέσα στη μέρα και αναλόγως την περίσταση μεταμορφωνόμαστε σε 10 διαφορετικούς χαρακτήρες, γινόμαστε όμορφες -θεάρες- όταν έχουμε κέφια, μιλάμε πολύ θηλυκά -στυλ Βουγιουκλάκη και Brigitte-, το παίζουμε και δήθεν χαζές και την ίδια στιγμή όλα αλλάζουν. Θα ξυπνήσουμε και εμείς -ω, ναι- με μαύρους κύκλους κάτω απ’ τα μάτια, ανακατωμένα μαλλιά, θα βρίσουμε -όχι απαραίτητα το πρωί, αλλά σίγουρα κατά τη διάρκεια της ημέρας- και ναι, δε θα έχουμε όρεξη να μιλήσουμε σε κανέναν και να κάνουμε το οτιδήποτε!\nΣυνέλεξα τα 10 διαφορετικά πρόσωπα που υιοθετεί ΚΑΘΕ κοπέλα κατά τη διάρκεια της ημέρας φέρνοντας ως παράδειγμα την αδερφή μου, την Αριάννα… (θα καταλάβετε στη συνέχεια γιατί)\n1. Το πρόσωπο “μη με ξυπνήσεις, σε σκότωσα”\nΕυχή και κατάρα σας δίνω, μην ξυπνήσετε την αδερφή μου το πρωί! Το χαστούκι μετά την τρίτη προσπάθεια είναι τουλάχιστον αναπόφευκτο, όσο και αν προσπαθήσει να συγκρατηθεί!! Με φάτσα όλο τσαντίλα -η αγαπημένη μου- θα σε βρίσει -πολύ-, θα ξανά κοιμηθεί και, νομίζω, θα πρέπει να λάβεις το μήνυμα ότι δε σε παίρνει να ξανά προσπαθήσεις!\n2. Το πρόσωπο “μη μου μιλάτε όταν τρώω πρωινό”\nΒιάζεται που βιάζεται, αν της μιλήσεις, της πιάσεις και την κουβέντα πουρνό – πουρνό, το πιο πιθανό είναι να πας στο σχολείο/τη δουλειά, οπουδήποτε τέλος πάντων, με μαρμελάδα στο πρόσωπο, αφού οι φέτες του τοστ θα έχουν προσγειωθεί στο πρόσωπό σας!\n3. Το πρόσωπο “κοιμάμαι όρθια”\nΚαι τα κορίτσια νυστάζουν το πρωί! Όσο περίεργο και αν φαίνεται, ναι, θα μας πάρει το ίδιο εύκολα με σας ο ύπνος πρώτη ώρα στο σχολείο ή σε μία πολύ πρωινή διάλεξη! Η Αριάννα, λοιπόν, ποτέ δεν τα πήγε καλά με το πρωινό εγερτήριο, εκτός κι αν επρόκειτο για εκδρομή!\n4. Το πρόσωπο “γουρουνιάζω”\nΈνα κορίτσι μπορεί να φάει πολύ περισσότερο από ένα αγόρι, αρκεί να αφεθεί ελεύθερο! Δεν κατάλαβα πώς μπορεί η αδελφή μου να τρώει τόσο πολύ στις διακοπές! Κι όμως, γίνεται, ‘όπως γίνεται να καταβροχθίσει και 7 τοστ σε 35 λεπτά!\n5. Το πρόσωπο “εγώ επαναστατώ τώρα”\nΕίναι η ώρα της ημέρας, που θα κερδίσει το δίκιο της πρωθυπουργικά. Η πονηρία της, ο αυθορμητισμός και η μαλαγανιά της θα την κάνουν να υπερασπιστεί τον εαυτό της και στο τέλος, να καταφέρει αυτό που θέλει. Παρόλα αυτά, όλοι την αγαπάνε και τη θαυμάζουν. Τη βρίσκουν χαριτωμένη… (Said what!!??)\n6. Το πρόσωπο “είμαι και καλό κορίτσι όταν θέλω”\nΕίναι η ώρα της ημέρας, που τα κορίτσια θα είναι αρκετά ευγενικά, λιγομίλητα (συμβαίνει κι αυτό), θα ακούσουν τον απέναντί τους, θα χαμογελάσουν με την καρδιά τους και θα γελάσουν με την ψυχή τους στο άκουσμα πετυχημένου αστείου. Η Αριάννα, συνήθως, είναι πολύ καλή, ευδιάθετη και ευγενική, όταν θέλει κάτι, όποτε να τη φοβάστε αυτή την ώρα της ημέρας…\n7. Το πρόσωπο “είμαι τόσο όμορφη και σέξι, που η Αντριάνα Λίμα αισθάνεται μηδενικό μπροστά μου!!”\nΠαρασκευή και Σάββατο βράδυ κυρίως, τα κορίτσια ετοιμάζονται για την έξοδο. Για δικό σας καλό αγόρια μην πλησιάσετε στο χώρο, που ετοιμάζονται, ντύνονται, βάφονται… Έτσι, εμπειρικά μιλώντας, μη το επιχειρήσετε, γιατί δεν ξέρετε πού θα σας βρει το ντεοντοράν και το make up -ειδικά όταν τραβάνε γραμμή με το eye liner ή κάνουν γωνίες στο πρόσωπο! Ouch!\n8. To πρόσωπο “let’s take a selfie!”\nΚαλά, αυτό μπορεί να γίνει οποιαδήποτε ώρα της ημέρας και οπουδήποτε, αλλά είναι μία special στιγμή, μόλις έχουν πετύχει τη γραμμή στο μάτι και τις γωνίες στο πρόσωπο. Και κάπου εκεί το κινητό παίρνει φωτιά από τις φωτογραφίες!\n9. Το πρόσωπο “εγώ διασκεδάζω τώρα! Let’s dance!”\nΜετά απ’ όλα αυτά καταλήγουν σε κάποιο club, χορεύουν μέχρι να κουραστούν -συνήθως μέχρι τις πρώτες πρωινές ώρες-, πίνουν μέχρι ενός σημείου, αρκετό να πουν ότι ζαλίστηκαν και τίποτε παραπάνω και γίνονται ιδιαιτέρως κοινωνικές αδιαφορώντας για τον παρτενέρ τους -αν έχουν!! Και αν δεν έχουν, θα βρουν πολύ σύντομα! Χαίρεσαι να βγαίνεις μαζί τους (τουλάχιστον εγώ το βρίσκω αρκετά διασκεδαστικό), γιατί οι έξοδοι είναι το ατού τους. Θα γνωρίσεις πολύ κόσμο μαζί τους, αφού γίνονται ειδικές στο PR!\n10. To πρόσωπο “ας διαβάσω τώρα…”\nΕίναι να μην πάρουν την απόφαση. Ειδικά κορίτσια, που δε το αγαπούν το άθλημα, θα πάρουν μία και καλή την απόφαση να βουτήξουν στα βαθιά και καλό για σένα θα είναι να μην τις ενοχλήσεις. Για την ακρίβεια, καλό είναι να μην ενοχλήσεις καμία κοπέλα όταν διαβάζει, είτε μελετηρή είτε όχι…\nRelated ItemsDietchen.grΑφροδίτη Κράβαρηκοριτσιαπροσωπαχαρακτηρες\n← Previous Story Μαμα πριν τα 20 στις μερες μας; Κι ομως…\nNext Story → Η Αριαννα απαντα: Πως του λεω οτι τον ερωτευτηκα?


Λάθη που κάνουν οι ιδιοκτήτες σκύλων! | Pasmina.gr\nΛάθη που κάνουν οι ιδιοκτήτες σκύλων!\nΤα σκυλιά είναι η ευτυχία της ζωής, αλλά είσαι σίγουρος ότι του συμπεριφέρεσαι με τον σωστό τρόπο; Υπάρχουν καθημερινά λάθη που κάνουμε σε σχέση με το κατοικίδιο μας, τα οποία θα πρέπει να τα αποφύγουμε.\nΑγνοούμε την στοματική υγιεινή του σκύλου μας.\nΈλεγχος για ψύλλους και από-παρασίτωση.\nΠολλοί σκύλοι έχουν αλλεργίες στα παράσιτα, με συνέπεια ακόμα και λίγοι ψύλλοι να δημιουργήσουν τεράστια προβλήματα. Υπάρχουν τόσες διαφορετικές εκδοχές για να προστατέψετε το κατοικίδιό σας, από προϊόντα του εμπορίου μέχρι σπιτικές συνταγές για σαμπουάν και λοσιόν.\nΔεν προσφέρουμε συχνά στον σκύλο μας, τον καλλωπισμό που χρειάζεται.\nΑν ανήκετε κι εσείς σ’ αυτή την κατηγορία του «γονέα» που θεωρεί το dog grooming (καλλωπισμό σκύλου) περιττό, τότε σκεφτείτε πως η σωστή περιποίηση είναι απαραίτητη για τη διατήρηση της καλής υγείας του σκύλου σας. Θα πρέπει να ληφθεί υπόψιν η ράτσα του σκύλου ώστε να εξετάσουμε τις απαιτήσεις του τριχώματος, του περιβάλλοντος στο οποίο ζει, και διαφόρων άλλων παραγόντων.\nΔιαλέγουμε την τροφή του, με βάση το κόστος και όχι την ποιότητα!\nΗ τροφή του σκύλου όπως και οποιαδήποτε ζωντανού οργανισμού συντελεί στη καλή υγεία και μακροζωία. Αν σας φαίνεται ακραία αυτή η άποψη, αναλογιστείτε τι μπορεί να προκαλέσει στον οργανισμό σας, μια τροφή που έχει ως πρώτη ύλη κρέας από άρρωστο ζώο, ή ακόμα χειρότερα από ζώο που θανατώθηκε χωρίς τους προβλεπόμενους κανονισμούς υγιεινής. Η διατροφή είναι το θεμέλιο της υγείας, είναι η αρχή για ένα σωστό ξεκίνημα!\nιδιοκτήτες σκύλωνκατοικίδια ζώαλάθη που κάνουμε\nΣκυλάκια αχώριστοι φίλοι! (photos)\nΘεωρούμε τα σκυλιά ως τον καλύτερο φίλο του ανθρώπου αλλά πολλές φορές ξεχνάμε ότι είναι απολύτως ικανά να βρουν φίλους\nΌταν το Photoshop γίνεται τέχνη. Δείτε πώς μπορεί να φανταστεί τα ζώα ο Γάλλος Julien Tabet…! (photos)\nΤο όνομά μου είναι Julien Tabet, και είμαι ένας νεαρός Γάλλος που προσποιείται ότι κάνει τέχνη με έναν υπολογιστή. Δείτε\nΠόσο συχνά πρέπει να βουρτσίζεις τα δόντια του σκύλου σου;\nΗ στοματική υγιεινή είναι ιδιαίτερα σημαντική για τους τετράποδους φίλους μας καθώς πέρα από την καθαρή αναπνοή βοηθά καθοριστικά στην


"Αδέλφια μας στρατιώτες". Το Πολυτεχνείο που θέλουν να "σκοτώσουν", αλλά είναι πάντα εδώ - OnAlert.gr\n"Αδέλφια μας στρατιώτες". Το Πολυτεχνείο που θέλουν να "σκοτώσουν", αλλά είναι πάντα εδώ\n17.11.2012 | 00:01\nΓεννήθηκα το 1968. Συνεπώς και να ήθελα να το “παίξω” αντιστασιακός του Πολυτεχνείου δεν βγαίνουν τα χρόνια. Στην Ελλάδα βέβαια έχουμε και αντιστασιακούς ...με πάνες,αλλά αυτό είναι ένα άλλο ζήτημα.\nΠοια μπορεί να είναι η ανάμνηση ενός πεντάχρονου από τη νύχτα του Πολυτεχνείου; Θα σας μεταφέρω τη δική μου για να εξηγήσω -ίσως- γιατί αυτή η επέτειος ,όσα χρόνια κι αν περάσουν θα με συγκινεί. Και ταυτόχρονα ,γιατί θεωρώ τουλάχιστον θλιβερό να προσπαθούν κάποιοι να “σβήσουν” από το ημερολόγιο και την ημερομηνία και τη γενιά του Πολυτεχνείου.\nΗ ανάμνησή μου είναι κυρίως μια φωνή από ένα τραντζιστοράκι, να κραυγάζει “αδέλφια μας στρατιώτες…”. Και γύρω απ΄ αυτό το τραντζιστοράκι ,πρόσωπα όλο αγωνία αλλά και έξαψη. Μάνα,γιαγιά δεξιές, παππούς,θεία “κόκκινοι” ,ο ναυτικός πατέρας στη θάλασσα και στη μέση ο πεντάχρονος που επηρεασμένος πάντα από την θρυλική τηλεοπτική σειρά “Η μάχη”, φόραγε νυχτιάτικο το πλαστικό κράνος και κρατούσε στα χέρια το πλαστικό τουφέκι, παριστάνοντας από το απόγευμα τον...λοχία Σόντερς!\nΗ σκηνή αυτή και η φωνή όλο αγωνία δεν έσβησε ποτέ από το “σκληρό δίσκο” του εγκεφάλου μου. Και κάθε χρόνο στην επέτειο ερχόταν πάλι στ΄ αυτιά μου.\nΔεν ξεθώριασε ποτέ. Δεν χάθηκε. Ακόμη κι όταν η επέτειος άρχισε να ξεφτίζει ,να αμαυρώνεται. Ακόμη κι όταν κάποιοι που πέρασαν από εκείνο το μικρόφωνο που είχε περάσει κι εκείνη η φωνή της απόγνωσης και του θάρρους , άρχισαν να εξαργυρώνουν με τρόπο άθλιο και απρεπή τη συμμετοχή τους σε μια μεγαλειώδη στιγμή. Πάντα εκείνη η φωνή και ο τόνος της μου θύμιζε ότι αυτοί είναι “κάποιοι”. Δεν είναι οι πολλοί ,αλλά οι λίγοι που έκαναν το Πολυτεχνείο διαβατήριο και από την Πατησίων των οδοφραγμάτων βρέθηκαν στην Εκάλη ,τη Κηφισιά , τη Βούλα και τη Βουλιαγμένη σε μεζονέτα με πισίνα. Αλλά αυτοί είναι κάποιοι. Και όλοι πια τόσα χρόνια μετά τους ξέρουμε.\nΣ΄ αυτούς πρέπει να “στείλουμε το λογαριασμό” της “γενιάς του Πολυτεχνείου” κι όχι στους χιλιάδες που βρέθηκαν εκείνες τις νύχτες αντίστασης μέσα στο Πολυτεχνείο. Αν το σκεφτούμε, ήταν οι τελευταίοι Έλληνες που είχαν σηκωθεί από τον καναπέ, ο οποίος μετά και μέχρι σήμερα μας έχει για τα καλά ρουφήξει.\nΑυτή η πράξη αντίστασης ενοχλεί. Και γι΄ αυτό “σκοτώνουν” το Πολυτεχνείο ταυτιζόντάς το μόνο με όσους το “πλήγωσαν” με συμπεριφορές και πράξεις. Περιέργως μόνο αυτούς θυμούνται, μόνο αυτούς προβάλουν και αυτούς έχουν ονομάσει “γενιά του Πολυτεχνείου” που πρέπει τουλάχιστον να εξαφανιστεί μαζί με την εορταστική επέτειο. Με τα χρόνια όλα τ΄ άλλα ξεχάστηκαν. Νομίζουν…\nΜπορεί σε λίγα χρόνια να θεωρείται πλέον ορθό να μην γιορτάζεται η επέτειος του Πολυτεχνείου. Χιλιάδες αφορμές μπορούν να βρεθούν ή και να εφευρεθούν. Το βέβαιο είναι ότι το πραγματικό μήνυμα του Πολυτεχνείου για όσους το έζησαν από κοντά ή το θυμούνται ως μια μακρινή ανάμνηση δεν μπορεί να σβήσει. Κι αυτό λέει ότι κάποια στιγμή, αργά ή γρήγορα έρχεται η αυθόρμητη, ανόθευτη και δυναμική αντίσταση απέναντι στην αδικία και τη βία,όποιας μορφής. Είτε αυτά προέρχονται από “συνταγματάρχες” είτε από “δημοκράτες”. Κι αυτό είναι ένα μήνυμα που πολλοί δεν θέλουν να ακούγεται, όπως κι εκείνη η φωνή απόγνωσης και θάρρους που ακουγόταν εκείνο το βράδυ του Νοεμβρίου του 1973 από ένα μικρό τραντζιστοράκι : “Αδέλφια μας στρατιώτες…”


Η σκέψη μου” στρέφεται στους εκπαιδευτικούς “στη Γαλλία και παντού στην Ευρώπη” μετά τη δολοφονία καθηγητή ιστορίας σχολείου της Κονφλάν Σεντ Ονορίν, κοντά στο Παρίσι, δήλωσε σήμερα η πρόεδρος της Ευρωπαϊκής Επιτροπής Ούρσουλα φον ντερ Λάιεν.\nJust the 2 Of Us – Νέο καρφί της Παπαδοπούλου στον Τριαντάφυλλο\nΔεν έχει τέλος η κόντρα της Ευρυδίκης Παπαδοπούλου και του Τριαντάφυλλου.\nΜετά την αποχώρησή τους από το δεύτερο Live του μουσικού show ξεκίνησε μία διαμάχη ανάμεσά τους, με τις σπόντες και τις κατηγορίες του ενός προς το πρόσωπο του άλλου να δίνουν και να παίρνουν.\nΌλα ξεκίνησαν όταν η πρώην παίκτρια του My Style Rocks και επιχειρηματίας αποκάλυψε ότι θα προτιμούσε να έχει για coach της τον Χρήστο Χολίδη, καθώς δεν ταίριαζαν οι χημείες τους με τον Τριαντάφυλλο. Στη συνέχεια, η ίδια κατήγγειλε μέσα από τον προσωπικό της λογαριασμό στο Instagram τον τραγουδιστή για απόπειρα ξυλοδαρμού, γεγονός που έβγαλε από τα ρούχα του τον Τριαντάφυλλο και συνεπώς της έστειλε εξώδικο.\nΠριν μερικές ώρες, η Ευρυδικη Παπαδοπούλου έκανε ακόμα μία αινιγματική ανάρτηση μέσα από το προφίλ της στο Instagram, η οποία απευθυνόταν ξεκάθαρα στον καλλιτέχνη: “Τα παλαμάκια είναι για τις ζεμπεκιές και για τα μπράβο… Τα παλαμάκια μπροστά στο πρόσωπο είναι εκφοβιστικά”.\n– antidrasi EE ekpaideutikous EPIThESI Fon Gallia gelia gia i kai klamata Laien mou Nter Oursoula skepsi stin stous strefetai tis tzixantisti ΝΕΑ #– #antidrasi #EE #ekpaideutikous #EPIThESI #Fon #Gallia #gelia #gia #i #kai #klamata #Laien #mou #Nter #Oursoula #skepsi #stin #stous #strefetai #tis #tzixantisti #ΝΕΑ


Suunto 9 - Χαρακτηριστικά - Καταπόνηση και ανάκαμψη\nΟι δυνάμεις σας αποτελούν μια καλή ένδειξη για τα επίπεδα ενέργειας του σώματός σας και μεταφράζονται στην ικανότητά σας να αντιμετωπίζετε την καταπόνηση και να αντεπεξέρχεστε στις καθημερινές προκλήσεις.\nΗ καταπόνηση και η φυσική δραστηριότητα εξαντλούν τις δυνάμεις σας, ενώ η ξεκούραση και η ανάκαμψη τις αποκαθιστούν. Ο καλός ύπνος αποτελεί σημαντικό στοιχείο για τη διασφάλιση ότι το σώμα σας έχει τις απαραίτητες δυνάμεις.\nΌταν τα επίπεδα των δυνάμεών σας είναι υψηλά, πιθανότατα θα αισθάνεστε ξεκούραστοι και δραστήριοι. Αν πάτε για τρέξιμο με υψηλό επίπεδο δυνάμεων, θα τα πάτε περίφημα, επειδή το σώμα σας θα έχει την ενέργεια που χρειάζεται για να προσαρμοστεί και, συνεπώς, να βελτιωθεί.\nΗ δυνατότητα παρακολούθησης των δυνάμεών σας μπορεί να σας βοηθήσει στη συνετή διαχείριση και χρήση τους. Μπορείτε επίσης να χρησιμοποιείτε τα επίπεδα δυνάμεών σας ως οδηγό για τον εντοπισμό παραγόντων καταπόνησης, προσωπικών στρατηγικών ενίσχυσης της ανάκαμψης, καθώς και για την αναγνώριση της σημασίας της καλής διατροφής.\nΗ καταπόνηση και η ανάκαμψη χρησιμοποιεί ενδείξεις οπτικού αισθητήρα καρδιακών παλμών και, για να έχετε πρόσβαση σε αυτές κατά τη διάρκεια της ημέρας, η ρύθμιση ημερήσιων καρδιακών παλμών θα πρέπει να είναι ενεργοποιημένη, δείτε Ημερήσιοι καρδιακοί παλμοί.\nΠατήστε το κάτω δεξιό κουμπί για να κάνετε κύλιση στην οθόνη καταπόνησης και ανάκαμψης.\nΟ μετρητής γύρω από αυτήν την οθόνη υποδεικνύει το συνολικό επίπεδο των δυνάμεών σας. Αν είναι πράσινος, σημαίνει ότι έχετε ανακτήσει τις δυνάμεις σας. Οι ενδείξεις κατάστασης και χρόνου υποδεικνύουν την τρέχουσα κατάστασή σας (ενεργή, ανενεργή, σε ανάκαμψη ή καταπονημένη) και το διάστημα για το οποίο βρισκόσασταν σε αυτήν την κατάσταση. Σε αυτό το στιγμιότυπο οθόνης, για παράδειγμα, έχετε ανακτήσει τις δυνάμεις σας εδώ και τέσσερις ώρες.\nΠατήστε το μεσαίο κουμπί για να δείτε ένα γράφημα ράβδων των δυνάμεών σας κατά τις τελευταίες 16 ώρες.\nΟι πράσινες γραμμές υποδεικνύουν τις περιόδους κατά τις οποίες ανακτήσατε τις δυνάμεις σας. Η τιμή ποσοστού είναι μια αξιολόγηση του τρέχοντος επιπέδου των δυνάμεών σας.


10 (άσχετα) πράγματα που σκέφτεσαι ενώ διαβάζεις για τις εξετάσεις | pestanea\nΕίναι δύσκολο να συγκεντρωθείς όταν διαβάζεις (διάβασε εδώ πως θα κάνεις το διάβασμά σου πιο αποτελεσματικό), καθώς το μυαλό φεύγει, ονειροπολεί και σκέφτεται οτιδήποτε άλλο εκτός από υποχρεώσεις και μαθηματικές εξισώσεις.\nΤι σκέφτεσαι όταν διαβάζεις; Θα σου πούμε εμείς που είμαστε στο μυαλό σου!\n1. Θα χρειαστώ πολύ καφεΐνη για να βγει αυτό το βράδυ.\nΒουρ στους καφέδες λοιπόν! (Εύχομαι βέβαια να ξέρεις, πως ο πολύ καφές δεν κάνει καλό.)\n2. Πρέπει να καθαρίσω το δωμάτιο μου και να συμμαζέψω τα πράγματά μου. Πως θα διαβάσω σε αυτό το χάλι;\nΒέβαια δεν πρόκειται να το καθαρίσεις ποτέ αλλά τουλάχιστον το σκέφτεσαι. Κάτι είναι και αυτό.\n3. Πεινάω πολύ.\nΔες εδώ τι να φας στις εξετάσεις, χωρίς να παχύνεις. Πάντως όχι τηγανιτές πατάτες!\n4. Λες ο Γιώργος να με σκέφτεται καθόλου;\nΣυνεχώς, στο υπογράφω.\n5. Οκ, πρέπει να ξεκινήσω διάβασμα.\n6. Δεν μπορώώώ να διαβάσω.\nΣε καταλαβαίνουμε απόλυτα αλλά πρέπει.\n7. Εντάξει, θα διαβάσω για μισή ώρα συνεχόμενα και μετά θα κάνω ένα διάλειμμα.\nΚαλά, μιλάμε, ξεσκίστηκες.\n8. Θέλω έναν υπνάκο.\nΕ, αφού το δικαιούσαι!\n9. Στην πενθήμερη, τι ρούχα να πάρω;\nΑχ, αυτό το σκεφτόμουν κι εγώ κοπελιά! Μέχρι και πλάνο είχα κάνει με τους πιθανούς συνδυασμούς.\n10. Ποιο νησί είναι καλύτερο; Η Πάρος ή η Μύκονος;\nΜα η Μύκονος, φυσικά!\npestanea : 10 (άσχετα) πράγματα που σκέφτεσαι ενώ διαβάζεις για τις εξετάσεις


Τι τρέχει με το δέρμα σου; | αρμονικη ζωη , υγεία | womenonly.gr | Αρμονική Ζωή\nΑπλά καθημερινά αλλά και πιο σοβαρά δερματικά προβλήματα επιμένουν αυτή την περίοδο του χρόνου και μας χαλούν τη διάθεση. Ποια είναι αυτά αλλά και πώς μπορείς να τα αντιμετωπίσεις;\nΔεν είναι τόσο αθώα…\nΗ ξηροδερμία που συνήθως εντοπίζεται στο πρόσωπο (στα πλαϊνά της μύτης, στο μέτωπο, ανάμεσα στα φρύδια) αλλά και στο τριχωτό του κεφαλιού ή στους αγκώνες, στα γόνατα κ.λπ., οφείλεται στην αφυδάτωση του δέρματος, η οποία προκαλείται από απώλεια νερού και λιπιδίων. Μπορεί να παρουσιαστεί σε οποιαδήποτε ηλικία και αρκετά συχνά το πρόβλημα που εκδηλώνεται με απολέπιση, έντονη κοκκινίλα και κνησμό δεν είναι μόνο αντιαισθητικό. Απειλεί άμεσα και την υγεία. Δεν είναι λίγες οι περιπτώσεις που όπως επισημαίνουν από την Ελληνική Δερματολογική και Αφροδισιολογική Εταιρεία: λόγω της έντονης ξηροδερμίας δημιουργούνται διαβρώσεις στο δέρμα, οι οποίες αποτελούν «πύλες» μικροβίων και η πιθανότητα μόλυνσης είναι μεγάλη.\nΓια να αντιμετωπίσεις την ξηροδερμία θα πρέπει πρώτα να διαγνωστεί η αιτία της από το δερματολόγο. Μπορεί π.χ. εκτός από τις απότομες μεταβολές του καιρού να έχει συμβάλει και το άγχος ή να συνυπάρχει με κάποια οργανική πάθηση (ορισμένες παθήσεις του θυρεοειδούς ή των νεφρών αλλά και ο διαβήτης μπορεί να προκαλέσουν ξηροδερμία).\nΟ γιατρός, λοιπόν, θα συστήσει κάποια ενυδατικά ή μαλακτικά προϊόντα κατά της ξηροδερμίας, τα οποία όμως είναι αποτελεσματικά μόνο στην περίπτωση που δεν υπάρχει παθογόνος αιτία. Όταν η ξηροδερμία είναι σύμπτωμα κάποιας ασθένειας ή έχει προκύψει μόλυνση, τότε θα χρειαστείτε και φαρμακευτική αγωγή που είναι πιθανό να διαρκέσει αρκετούς μήνες.\nΔείξε τους προσοχή\nΣτην περίπτωση που έχεις έντονη φαγούρα και κόκκινα εξανθήματα στο δέρμα (τα οποία ονομάζονται επίσης πομφοί, καντήλες ή πετάλες), είναι πολύ πιθανό να υποφέρεις από κνίδωση. Πρόκειται για μία από τις πιο συχνές και ενοχλητικές δερματικές νόσους που εμφανίζεται απροειδοποίητα σε δύο μορφές (την οξεία και τη χρόνια). «Εάν η διάρκειά της υπερβεί τις 12 εβδομάδες, τότε μιλάμε για χρόνια μορφή κνίδωση», επισημαίνει η κ. Αλεξάνδρα Κατσαρού-Κάτσαρη, καθηγήτρια δερματολογίας αφροδισιολογίας Παν/μίου Αθηνών (Nοσ. «Αν. Συγγρός») τονίζοντας: «Η χρόνια κνίδωση εμφανίζεται στις γυναίκες σε διπλάσια συχνότητα απ’ ό,τι στους άνδρες. Επίσης οι καιρικές συνθήκες (απότομη ζέστη και κρύο), το φως του ήλιου αλλά και η γύρη μπορούν να πυροδοτήσουν ή να επιδεινώσουν την κατάσταση. Την κνίδωση μπορεί να την προκαλέσουν και ορισμένες τροφές, όπως τα αβγά, οι ξηροί καρποί, η σοκολάτα και οι φράουλες».\nΓια να προλάβεις ή να απαλύνεις τον ερεθισμό θα πρέπει να αποφεύγεις τις τροφές που έχεις διαπιστώσει ότι σε ενοχλούν και να λαμβάνεις προφυλάξεις κατά την έκθεσή σου στον ήλιο, στο κρύο και στη ζέστη. Συμβουλεύσου το γιατρό σου για το αν μπορείς να πάρεις κάποιο αντιισταμινικό φάρμακο. Αν τα συμπτώματα επιμένουν, είναι πολύ πιθανό ο γιατρός να σου συστήσει εξετάσεις.\nΜήπως φταίει το πουλόβερ μου;\nΣτα άτομα με αλλεργική προδιάθεση μερικά υφάσματα, κυρίως τα μάλλινα, λειτουργούν και ως αλλεργιογόνα. Το τοπικό έκζεμα και το έκζεμα εξ επαφής είναι οι πιο χαρακτηριστικές μορφές αντίδρασης στα άτομα αυτά και εκδηλώνονται με κοκκίνισμα του δέρματος, ξεφλούδισμα, φαγούρα τοπικά, σε ολόκληρο το σώμα ή ακόμα και στο πρόσωπο.\nΑκόμα και να έχεις αλλεργική προδιάθεση μπορείς να ντυθείς με ένα μάλλινο ρούχο της αρεσκείας σου, αφού προηγουμένως φορέσεις ένα βαμβακερό, ώστε να μην έρχεται σε επαφή το δέρμα με το ύφασμα που το ενοχλεί. Σε περίπτωση εκζέματος ο γιατρός θα σου δώσει τις κατάλληλες θεραπευτικές αλοιφές και ενδεχομένως κάποιο αντιισταμινικό φάρμακο για να ελαττωθεί η φαγούρα. Η συστηματική επίσης ενυδάτωση των ξηρών σημείων του δέρματος με ειδικές κρέμες, που έχουν ως βάση φυτικά εκχυλίσματα βοτάνων (καλέντουλας, αλόης κ.ά.), θα ανακουφίσουν από τη φαγούρα.\nΟ επιχείλιος έρπης οφείλεται σε έναν ιό που ονομάζεται HSV. Όταν εμφανιστεί μια φορά, ενδέχεται να υποτροπιάσει πολλές φορές και στο μέλλον, αφού δεν εκριζώνεται ποτέ τελείως από τον οργανισμό. Το στρες, η έκθεση σε υπεριώδη ακτινοβολία και η πτώση της άμυνας του οργανισμού αυξάνουν τις πιθανότητες να εκδηλώσουμε έρπη. Η μόλυνση που προκαλείται από τον ιό του έρπητα εμφανίζεται σχεδόν πάντα στην εξωτερική επιφάνεια των χειλιών και σπανιότερα στο εσωτερικό του στόματος, ενώ όταν υποτροπιάζει είναι και μεταδοτική.\nΟ έρπης στα χείλη θα κάνει τον «κύκλο» του και θα υποχωρήσει ακόμα και χωρίς θεραπεία. Αν θέλεις ωστόσο να μειώσεις την ένταση των συμπτωμάτων, μπορείς να χρησιμοποιήσεις κάποια από τις ειδικές αλοιφές ή τα αυτοκόλλητα τσιρότα που πωλούνται στα φαρμακεία και χωρίς συνταγή γιατρού.\nΠροσοχή όμως και στις «ένοχες» τροφές, αφού, σύμφωνα με μελέτες, ο ιός του έρπητα χρειάζεται το οργανικό αμινοξύ για να αρχίσει την ύπουλη δουλειά του. Το αμινοξύ αυτό βρίσκεται σε αφθονία στην μπίρα, στη σοκολάτα, στα φιστίκια και στον αρακά. Επίσης αν υπάρχει κνησμός θα ανακουφίσεις το σημείο βάζοντας πάνω ένα παγάκι. Όμως δεν πρέπει να ακουμπάς ποτέ το παγάκι άμεσα στην πληγή, αλλά να το τυλίγεις πρώτα σε ένα καθαρό και βρεγμένο χαρτομάντιλο ή βαμβάκι. Μπορείς επίσης να βρέξεις ένα φακελάκι με τσάι και μόλις κρυώσει να κάνεις με αυτό κομπρέσες στην πληγή.\nΓιατί τα χείλη μου «σχίζονται» στις άκρες;\nΕάν το σχίσιμο εμφανίζεται με τσούξιμο κάθε φορά που ανοίγεις αρκετά το στόμα, το πιθανότερο να πρόκειται για τη λεγόμενη «γωνιακή χειλίτιδα». Ο μύκητας Candida albicans που βρίσκεται στη στοματική κοιλότητα πολλών ατόμων αλλά και άλλοι παθογόνοι οργανισμοί (σταφυλόκοκκος, στρεπτόκοκκος κ.λπ.) είναι συχνές αιτίες της ενδοστοματικής αυτής μόλυνσης στις άκρες των χειλιών. Στις περισσότερες επίσης περιπτώσεις το «σχίσιμο» στις γωνίες των χειλιών υποκρύπτει σιδηροπενική αναιμία, που σημαίνει ότι μπορεί να μην λαμβάνεις από τις τροφές το σίδηρο που χρειάζεσαι ή για κάποιο λόγο ο σίδηρος να μην απορροφάται από τον οργανισμό σου. Η γωνιακή χειλίτιδα μπορεί να είναι και αποτέλεσμα έλλειψης βιταμίνης Β12 και φολικού οξέος, χαμηλής θερμοκρασίας περιβάλλοντος, αλλεργίας στην οδοντόκρεμα ή στα κραγιόν, αλλά ενδεχομένως και να προέρχεται από ορισμένα φάρμακα που προκαλούν ξήρανση του δέρματος, οπότε στη συνέχεια το γλείψιμο των χειλιών εγκαθιστά την πάθηση.\nΚατ’ αρχάς απευθύνσου στο γιατρό, ο οποίος, αφού διερευνήσει τα αίτια, θα δώσει την ανάλογη θεραπεία. Να θυμάσαι ότι το σάλιο παίζει κρίσιμο ρόλο στη γωνιακή χειλίτιδα. Αν έχεις λοιπόν αυτή την πάθηση, μην γλείφεις τις άκρες των χειλιών σου, γιατί το σάλιο προσφέρει υγρασία, αυτό δηλαδή που χρειάζονται οι παθογόνοι οργανισμοί που υπάρχουν στο στόμα για να αναπτυχθούν στις γωνίες του και έτσι σιγά σιγά να ξεκινήσει η μόλυνση.\nΠάλι πρήστηκαν τα βλέφαρά μου…\nΗ βλεφαρίτιδα αποτελεί μία από τις πιο συχνές μολύνσεις της επιφάνειας του ματιού, που αρκετά συχνά επεκτείνεται και στον επιπεφυκότα, στην προστατευτική μεμβράνη δηλαδή που καλύπτει το εσωτερικό τμήμα των βλεφάρων και μέρος του οφθαλμικού βολβού. Η μόλυνση μπορεί να δημιουργηθεί στα βλέφαρα από αλλεργικούς παράγοντες (π.χ. από τη γύρη), κυρίως κατά την περίοδο της άνοιξης, αλλά και από διάφορα άλλα αλλεργιογόνα που κυκλοφορούν στην ατμόσφαιρα. Επίσης, αιτίες βλεφαρίτιδας μπορεί να είναι ιοί, μύκητες ή βακτήρια, που συνήθως μεταδίδονται λόγω επαφής του ματιού με χέρια που δεν έχουν πλυθεί σωστά ή με μολυσμένα αντικείμενα (π.χ. πετσέτες χεριών ή προσώπου, φακοί επαφής ή άλλα αντικείμενα), καθώς και αλλεργίες σε προϊόντα μακιγιάζ, καθαρισμού κ.ά.\nΕπειδή το πρήξιμο των βλεφάρων μπορεί να οφείλεται και σε άλλες πιο σοβαρές αιτίες (π.χ. το οίδημα κάτω από τα βλέφαρα μπορεί να είναι ένδειξη θυρεοειδοπάθειας), το καλύτερο είναι για τη διάγνωση να επισκεφθείς έναν ειδικό το συντομότερο, ο οποίος θα φροντίσει για τη σωστή και αποτελεσματική θεραπεία.\nΗ έλλειψη θρεπτικών συστατικών (εξαιτίας μη ισορροπημένης διατροφής) προκαλεί συμπτώματα παρόμοια με αυτά των δερματοπαθειών (κοκκίνισμα, φαγούρα, ξηρότητα, αίσθημα καψίματος). Συνήθως η έλλειψη βιταμίνης Α προκαλεί ευερεθιστότητα του δέρματος και ξηροδερμία, τα χαμηλά επίπεδα βιταμινών του συμπλέγματος Β προκαλούν ερυθρότητα, ευαισθησία, ξηρότητα ή υπερβολική λιπαρότητα, ενώ το στεγνό και θαμπό δέρμα υποδηλώνει φτωχή πρόσληψη φολικού οξέος και απαραίτητων λιπαρών οξέων. Επίσης άτομα που παρουσιάζουν ακμή αντιμετωπίζουν πρόβλημα έλλειψης ψευδαργύρου.\nΗ πρόσληψη πολυακόρεστων λιπαρών οξέων (βρίσκονται σε μεγάλες ποσότητες στα λιπαρά ψάρια και ιχθυέλαια) βοηθά στη βελτίωση της κλινικής εικόνας ατόμων με δερματοπάθειες, καθώς μειώνεται η φλεγμονή του δέρματος.\nΈρευνες έχουν ακόμα δείξει ότι η κατανάλωση τροφών πλούσιων σε βιταμίνη Ε και C, με παράλληλη τοπική εφαρμογή προϊόντων που περιέχουν τις ίδιες βιταμίνες, προσφέρει σημαντική προστασία στο δέρμα από ερεθισμούς, όπως και από την ηλιακή ακτινοβολία.\nΣε περίπτωση που παίρνεις κάποια φάρμακα και αμέσως μετά την έκθεσή σου στον ήλιο ή λίγο αργότερα (6-8 ώρες) εμφανίσεις στο δέρμα εξανθήματα «εκζεματικού» τύπου (π.χ. έντονο κοκκίνισμα), συμβουλεύσου το γιατρό σου, ο οποίος, αν το κρίνει απαραίτητο, μπορεί να αλλάξει τη φαρμακευτική αγωγή που ακολουθείς.\nΑν μετά την εφαρμογή κάποιου καλλυντικού προσώπου ή προϊόντος μακιγιάζ αισθάνεσαι ερεθισμό ή «τσιμπήματα» στο δέρμα, σταμάτησε τη χρήση του.\nΕάν η επιδερμίδα σου ερεθίζεται εύκολα, μην χρησιμοποιείς πολύ κρύο νερό στο πλύσιμο του προσώπου σου, ούτε όμως και πολύ ζεστό, αφού και στις δύο περιπτώσεις το πρόβλημα ξηρότητας θα επιδεινωθεί.\nAλλεργία από το κουμπί του τζιν; Τι να κάνεις\nΤο τσεκάπ του σεξ για σένα


Ελπιδοφόρος: Η προκλητικότητα της Τουρκίας φέρνει κίνδυνο ανάφλεξης\nΕΛΠΙΔΟΦΟΡΟΣ: Η ΠΡΟΚΛΗΤΙΚΟΤΗΤΑ ΤΗΣ ΤΟΥΡΚΙΑΣ ΦΕΡΝΕΙ ΚΙΝΔΥΝΟ ΑΝΑΦΛΕΞΗΣ από Voria.gr article http://mail.voria.gr/article/elpidoforos-i-proklitikotita-tis-tourkias-ferni-kindino-anaflexis Σε συνέντευξη εφ' όλης της ύλης που παραχώρησε ένα χρόνο μετά την ενθρόνιση του, ο Αρχιεπίσκοπος Αμερικής αναφέρεται στην τρέχουσα επικαιρότητα. 23.06.2020 08:23\nΕΛΠΙΔΟΦΟΡΟΣ: Η ΠΡΟΚΛΗΤΙΚΟΤΗΤΑ ΤΗΣ ΤΟΥΡΚΙΑΣ ΦΕΡΝΕΙ ΚΙΝΔΥΝΟ ΑΝΑΦΛΕΞΗΣ\n23/06/2020, 08:23 |\nΣε συνέντευξη εφ' όλης της ύλης που παραχώρησε ένα χρόνο μετά την ενθρόνιση του, ο Αρχιεπίσκοπος Αμερικής αναφέρεται στην τρέχουσα επικαιρότητα.\nΕρωτηθείς τι ήταν αυτό που τον ώθησε να πάρει μέρος στην πορεία διαμαρτυρίας είπε «εγώ και ως Έλληνας που εμφορείται από ανθρωπιστικές αξίες, ως χριστιανός και ως κληρικός δεν μπορούσα από συνείδηση να κάνω ότι δεν βλέπω, ότι δεν ακούω, ότι δεν με ενδιαφέρει, να σιωπήσω. Έβαλα την μάσκα μου και πήγα. Το έκανα αυθόρμητα, ακολουθώντας την φωνή της συνείδησής μου και δεν είδα ανθρώπους θυμωμένους, αγριεμένους, βίαιους, περιθωριακούς. Είδα νέους ανθρώπους της διπλανής πόρτας, αγόρια κι κορίτσια, και μου άρεσε πολύ αυτό. Όλοι αυτοί όπως και εγώ άκουσαν την φωνή της συνείδησής τους, που μας την έχει δώσει ο θεός, ο οποίος δεν ξεχώρισε τους ανθρώπους. Για τον Θεό δεν υπάρχουν Χριστιανοί και μη Χριστιανοί, χρώματα και έθνη. Ο θεός είναι ο πατέρας όλων μας και έβαλε την ίδια φωνή της συνείδησης στις ψυχές όλων μας. Και αυτό που έζησα εκεί ήταν η φωνή του θεού που μίλησε μέσα από χιλιάδες ανθρώπους».\nΤο τρίτο ζήτημα ήταν το Ταμείο Συντάξεων των κληρικών οι οποίοι είναι ασφαλισμένοι στην ομπρέλα της Αρχιεπισκοπής Αμερικής. Όπως σημείωσε ο κ. Ελπιδοφόρος, «δημιουργήθηκε έλλειμμα, το οποίο δεν καλύφθηκε τότε από την Αρχιεπισκοπή με αποτέλεσμα το ταμείο να είναι μη βιώσιμο σε βάθος 20ετίας. Αναλάβαμε, λοιπόν, πρωτοβουλία. Περνάμε σε ένα νέο πρόγραμμα, υπάρχει η μελέτη, θα μπει ένας πάτος στο χρέος, οπότε σε αυτή την βάση χτίζουμε το νέο ταμείο και διασφαλίζουμε τις συντάξεις των κληρικών μας».\nΕΛΠΙΔΟΦΟΡΟΣ: ΑΣ ΠΡΟΣΕΥΧΗΘΟΥΜΕ ΓΙΑ ΤΙΣ ΕΝΩΜΕΝΕΣ ΗΝΩΜΕΝΕΣ ΠΟΛΙΤΕΙΕΣ\nΜΗΝΥΜΑ ΓΙΑ ΥΓΕΙΑ, ΑΣΦΑΛΕΙΑ ΚΑΙ ΠΛΗΡΟΤΗΤΑ ΤΟ 2021 ΑΠΟ ΤΟΝ ΑΡΧΙΕΠΙΣΚΟΠΟ ΑΜΕΡΙΚΗΣ\nΤΟ ΜΗΝΥΜΑ ΤΟΥ ΑΡΧΙΕΠΙΣΚΟΠΟΥ ΑΜΕΡΙΚΗΣ ΕΛΠΙΔΟΦΟΡΟΥ ΓΙΑ ΤΑ ΧΡΙΣΤΟΥΓΕΝΝΑ


ΔΗΜΟΣΙΑ ΔΙΑΒΟΥΛΕΥΣΗ «ΕΝ ΣΤΕΝΩ»\nΔΗΜΟΣΙΟΣ ΕΜΠΑΙΓΜΟΣ ΑΝΤΙ ΓΙΑ ΔΙΑΒΟΥΛΕΥΣΗ\nΣε Βατερλό της Δημοτικής Αρχής εξελίχθηκε η «δημόσια διαβούλευση» για το επιχειρησιακό πρόγραμμα της επόμενης τετραετίας του Δήμου Νέας Μάκρης.\nΠαρά τις ολοσέλιδες διαφημίσεις στο «Δημότη» ελάχιστοι κάτοικοι ανταποκρίθηκαν και αν δεν ήταν η κινητοποίηση της ΔΥΝΑΜΗΣ ΠΟΛΙΤΩΝ η αποτυχία θα ήταν πλήρης.\nΟ Δήμος έκανε ό,τι περνούσε από το χέρι του για να κρατήσει μακριά τους πολίτες από τη χάραξη του στρατηγικού σχεδιασμού κρατώντας για λογαριασμό λίγων και ημετέρων το προνόμιο της έκφρασης γνώμης για ένα τόσο σημαντικό θέμα.\nΔεν έκανε καμία από τις κινήσεις που η ίδια η μελετητική ομάδα υποδείκνυε σαν αναγκαίες για την επιτυχία της διαβούλευσης δηλαδή:\n1) Ανάρτηση στο site του Δήμου ολόκληρου του επιχειρησιακού προγράμματος.\n2) Αποστολή σε κάθε σπίτι του εντύπου με το ερωτηματολόγιο.\n3) Ενημερωτική αφίσα.\n4) Διοργάνωση ημερίδων με θέματα το περιβάλλον, τον κοινωνικό τομέα, τον πολιτισμό, τον αθλητισμό, την τοπική οικονομία και την απασχόληση.\nΧαρακτηριστικό της υποβάθμισης είναι η πραγματοποίηση της διαβούλευσης στο φουαγιέ του «Αλίκη» ενώ το κυρίως κινηματοθέατρο είχε παραχωρηθεί για άλλη εκδήλωση την ίδια ώρα και δεν είχαν αποσταλεί προσκλήσεις ούτε στους δημοτικούς και νομαρχιακούς συμβούλους μερικοί από τους οποίους το έμαθαν τυχαία.\nΜετά από αυτά αναμενόμενη ήταν η οξύτατη κριτική που ασκήθηκε στο Δήμαρχο τόσο από τους παριστάμενους Δημοτικούς και Νομαρχιακούς Συμβούλους όσο και από τους πολίτες για την ελλιπή ενημέρωση και την προχειρότητα που αντιμετωπίζεται το κορυφαίο αυτό για την πορεία του Δήμου μας ζήτημα.\nΑναρτήθηκε από το τσιμπούρι στις 1:36 π.μ. Δεν υπάρχουν σχόλια:


Ανέκδοτα: Ο μπαμπάς καρχαρίας εκπαιδεύει...\nΟ μπαμπάς καρχαρίας εκπαιδεύει...\nΟ μπαμπάς καρχαρίας εκπαιδεύει τον νεαρό καρχαρία - Βλέπουμε τον άνθρωπο, απομακρυνόμαστε, σηκώνουμε πτερύγιο, πάμε αργά προς τα πάνω του, κάνουμε 2 περιστροφές αριστερόστροφες, απομακρυνόμαστε, επιστρέφουμε για άλλες 2 δεξιόστροφες, απομακρυνόμαστε και κάνουμε επίθεση. Κατάλαβες; πες τα και εσύ. - Εεε, ναι, τον βλέπουμε, σηκώνουμε πτερύγιο, 1 στροφή αριστερά. 1 δεξιά και τρώμε! - Όχι, όχι.. πρόσεχε τα βήματα είναι σημαντικά ! Βλέπουμε τον άνθρωπο, απομακρυνόμαστε, σηκώνουμε πτερύγιο, πάμε αργά προς τα πάνω του, κάνουμε 2 περιστροφές αριστερόστροφες, απομακρυνόμαστε, επιστρέφουμε για άλλες 2 δεξιόστροφες, απομακρυνόμαστε και κάνουμε επίθεση. Κατάλαβες τώρα; πες τα και εσύ. - Μμμ, ναι, τον βλέπω, σηκώνω πτερύγιο, 2 στροφές γύρω του και τρώμε ! - ΟΧΙ ! , ΟΧΙ !, προσπάθησε ξανά.. - Τον βλέπω.., πλησιάζω αργά.., κάνουμε.. 2 στροφές προς τα δεξιά... δεν τα θυμάμαι ρε μπαμπά είναι πολλά... - E, τι να σου πω... φάτον με τα σκ@τά!


Κίνημα Αλλαγής: «Ο Έβρος δεν πρέπει να γίνει αποθήκη ψυχών» – ΦΩΝΗ ΤΗΣ ΡΟΔΟΠΗΣ\nΚίνημα Αλλαγής: «Ο Έβρος δεν πρέπει να γίνει αποθήκη ψυχών»\n«Ο πρωθυπουργός οφείλει να αναλάβει τις ευθύνες του και να πάψει να κρύβεται πίσω από τους υπουργούς του»\nΑνακοίνωση με αφορμή την επίσκεψη Μηταράκη και τα επεισόδια στην Ορεστιάδα εξέδωσε το γραφείο Τύπου του Κινήματος Αλλαγής.\n«Οι εικόνες που έρχονται από τον Έβρο είναι αποκαρδιωτικές.\nΚαταδικάζουμε τα απαράδεκτα και αντιδημοκρατικά συνθήματα που ακούστηκαν εναντίον του Υπουργού Μετανάστευσης και Ασύλου. Είναι επίθεση εναντίον κάθε δημοκρατικά σκεπτόμενου πολίτη της χώρας. Οι ακραίες φωνές πρέπει να απομονωθούν.\nΗ αντίθεση μας στην πολιτική της κυβέρνησης για το μεταναστευτικό/προσφυγικό είναι δεδομένη και αταλάντευτη.\nΗ ανησυχία των κατοίκων και η έλλειψη εμπιστοσύνης στην κυβέρνηση είναι κατανοητή. Ούτε ο αυταρχισμός, όμως, ούτε το «αποφασίζομεν και διατάζομεν» ταιριάζουν σε δημοκρατική χώρα.\nΟ Έβρος δεν πρέπει να γίνει αποθήκη ψυχών και το Ανατολικό Αιγαίο πρέπει να πάψει να είναι αποθήκη ψυχών. Το κεφάλαιο που άνοιξε τον Μάρτιο του 2016 με την Κοινή Δήλωση ΕΕ-Τουρκίας πρέπει να κλείσει. Ελλάδα και Ευρωπαϊκή Ένωση να πάρουν τα κλειδιά του προσφυγικού από τον Ερντογάν.\nΗ κυβέρνηση οφείλει να δείξει την πυγμή της στα Ευρωπαϊκά όργανα για μια κοινή ευρωπαϊκή πολιτική στο άσυλο και τη μετανάστευση που να μη λειτουργεί σε βάρος της χώρας και των προσφύγων.\nΗ συστράτευση για τον αναλογικό επιμερισμό των αιτούντων άσυλο στα κράτη μέλη είναι μονόδρομος για όλα τα κόμματα του δημοκρατικού τόξου.\nΟ πρωθυπουργός οφείλει να αναλάβει τις ευθύνες του και να πάψει να κρύβεται πίσω από τους υπουργούς του».\nΕΤΙΚΕΤΕΣ:ΈβροςΚίνημα ΑλλαγήςΜετανάστεςΝότης Μηταράκης\nΚάλεσμα σε φοιτητική πορεία την Τετάρτη στην Κομοτηνή\nΛαμία: Έκοψαν πρόστιμο σε 80χρονη που πουλούσε λαχανικά από τον κήπο της\nΔΗΜΟΣ ΜΑΡΩΝΕΙΑΣ - ΣΑΠΩΝ60 λεπτά πριν


Η ΜΟΙΡΑ ΤΟΥ ΗΛΙΟΥ ΣΗΜΕΡΑ 18-2-2018\nΑρχική σελίδα Άρθρα Η Μοίρα του Ήλιου Σήμερα Η Μοίρα του Ήλιου Σήμερα 18-2-2018\n<p>Η πρώτη μοίρα του Ήλιου στους Ιχθείς μπορεί να εκφραστεί από την σκηνή κατά την οποία, σε μια υαλώδη θάλασσα, ένα μπαούλο που κρύβει μέσα του κάποιο θησαυρό παρασέρνεται αργά προς έναν αδρανή άνθρωπο στην ακτή που παίζει με την άμμο και την αφήνει να ρέει μέσα από τα δάχτυλά του. Αυτό είναι το σύμβολο της άγνοιας και της αρνητικής πτυχής της ελευθερίας, την ελευθερία που έρχεται μέσω της απομόνωσης, της θλίψης και των αρνητικών συναισθημάτων γενικότερα.\nΕλεύθερος, τεμπέλης και εγωιστικός είναι ο χαρακτήρας ο οποίος εμφανίζεται από τη σημερινή μοίρα του Ήλιου. Κάποιος πιστεύει στην αρχή της ελάχιστης προσπάθειας και προτιμά να αφήνει τα πράγματα στην τύχη, χάνοντας έτσι πολλές ωραίες ευκαιρίες. Εάν κάποιος δεν αποφασίσει να υιοθετήσει μια πιο ενεργή συμπεριφορά και να εκμεταλλευτεί τις δυνατότητές του, πρέπει να είναι έτοιμος να υποβληθεί σε μια ζωή γεμάτη εμπόδια, δοκιμασίες και απογοητεύσεις. Η λέξη - κλειδί της ημέρας και της μοίρας η οποία τη συνοδεύει είναι ΠΡΑΞΗ.\nΗ δέκατη όγδοη μοίρα του Ήλιου στον Υδροχόο μπορεί να εκφραστεί από την σκηνή κατά την οποία, ένας άνδρας βιάζεται καθώς προσπαθεί να...